recursal/SuperWikiNEXT-32B huggingface dataset:
**香港電話有限公司**（港交所前編號：8）現時係電訊盈科旗下嘅一間子公司，係香港其中一間固定電訊網絡經營者，喺香港提供話音固網、收費電話亭以及寬頻固網服務。

同大東電報局合併前嘅歷史
------------

早喺1877年，喺貝爾取得電話專利後一年，香港就引入咗電話。1882年，Oriental Telephone and Electric Company成立，提供公共電話服務，後來這公司改名做China and Japan Telephone and Electric Company。

在1925年，香港電話公司收購咗China and Japan Telephone and Electric Company，政府俾咗本地電話網絡五十年嘅專營權佢，有關專營權受二次大戰日軍入侵嘅影響，一度中斷，喺戰後恢復。並喺1968年，獲發由1975年開始生效嘅額外二十年專營權。

在1981年，香港電話公司決定喺香港市內鋪設光纖主幹網，為日後香港數據通訊業發展奠下基礎。

1983年，旗下子公司Communication Services Limited開始提供流動通訊服務，係今天香港流動通訊有限公司嘅前身。

同大東電報局合併
--------

一直以來，香港電話公司並不擁有香港對外通訊專營權，香港對外通訊由大東電報局（Cable & Wireless）負責，在1988年，大東電報局收購香港電話，組成香港電訊有限公司，亦即係電訊盈科的前身，香港電話有限公司成為大東旗下子公司。

1990年，香港電訊集團重組，香港電話公司正式分拆成香港電話有限公司呢間子公司，英文名叫Cable & Wireless HKT Limited。

香港嘅固網線路，在1994年達到三百萬條，1995年，香港電話號碼升格為八位之餘，香港電話有限公司亦唔再壟斷香港固網業務，而需要同其他新加入競爭者競爭。

電訊盈科年代
------

香港電訊被盈科數碼動力收購後，香港電話有限公司中文名冇變，但英文名就改做PCCW-HKT Telephone Limited。而由於香港電話有限公司，實質擁有電訊盈科旗下嘅香港固網業務，加上電訊盈科本身嘅負債較大，因此電訊盈科以香港電話有限公司的資產，申請信貸評級，以及發行債券，為集團進行融資。

2006年，電訊盈科藉收購SUNDAY（即家下嘅PCCW Mobile Ltd.）嚟經營第三代流動通訊業務時，亦以香港電話有限公司名義，租用SUNDAY網絡，以PCCW Mobile嚟經營第三代流動通訊網絡。而喺2007年，電訊盈科更以香港電話有限公司（而唔係PCCW Mobile Ltd.）名義獲得香港CDMA2000牌照。

2007年中，香港兩間免費無線廣播電視台──無綫電視同埋亞洲電視共同宣佈委任香港電話有限公司，由香港電話全權負責透過大氣電波傳送無綫同埋亞視旗下喺香港嘅數碼地面電視廣播頻道訊號工作。

睇埋
--

* 電訊盈科
* 香港移動通訊有限公司

參考
--

* 香港電訊管理局，香港電訊歷史里程碑
蔡子強喺新地喜閱指數2012記者會上分享讀書心得
**蔡子強**（英文：**CHOY, Chi-keung Ivan**，1965年—），香港時事評論員，現任香港中文大學政治與行政學系高級講師（Senior Lecturer），前任香港城市大學社會科學學部講師。

佢專門研究香港選舉制度、政黨同埋議會發展，並且喺香港各大報章發表文章。

2021年12月16號，佢同馬嶽出席《特區選舉：制度與投票行為》新書發佈會，當中兩人話，隨住2021年3月全國人大落實修改選制之後，舊有嘅選舉制度被改變，新嘅選舉制度喺組成、背後所反映民意嘅程度、運作嘅邏輯都有好大嘅變化，分析框架都同以前唔同，所以兩個會逐步淡出研究香港選舉同埋評論時事工作，而佢重話：「我哋嘅時代過咗去喇。」

感情生活
----

蔡子強曾經經常喺自己專欄提到張寶華。2022年1月21號，張寶華喺佢自己嘅YouTube頻道節目中，澄清蔡子強冇追過佢。

攷
-

1. ↑  "蔡子強 Senior Lecturer BBA (CUHK); MPhil (CUHK)". 《政治與行政學系 教職員》 (英文). 原著喺2017-10-04歸檔. 喺2018-04-19搵到.
2. ↑  張寶華 (2021-01-21). 〈與某位講師的多年關聯應到此為止 作為香港的持份者 盡量為香港做事 做自己鍾意嘅事 不用特別的時間管理 十四萬訂戶問與答 20220121〉 (中文). 喺2021-01-21搵到.

連出去
---

* 香港中文大學：蔡子強導師
分散式阻斷服務攻擊嘅圖解；由一部電腦控制好多部電腦，一齊通過互聯網攻擊目標伺服器。
**阻斷服務攻擊**（英文：**denial-of-service attack**，**DoS attack**）係一種網絡攻擊，指攻擊者搞到攻擊目標（好多時係一部伺服器）冇辦法通過互聯網向用家提供服務，例如係突然間係噉勁要求個目標伺服器做嘢，等個目標唔夠系統資源服務正常嘅用家。

**分散式阻斷服務攻擊**（**distributed denial-of-service**，**DDoS**），又叫**洪水攻擊**，顧名思義，係利用網上已俾攻擊者攻陷嘅電腦作為「人類」，向某一特定嘅目標電腦發動密集式嘅「接受服務」要求，藉此耗盡目標電腦嘅網絡資源同系統資源，搞到唔可以向正常請求嘅使用者提供服務。駭客透過將一個個「喪屍」又叫做「肉雞」組成喪屍網絡（即係Botnet），就可以發動大規模嘅DDoS/SYN洪水網絡攻擊，或者將「喪屍」組隊進行帶有利益嘅刷網站流量、Email郵件群發，癱瘓預定目標嘅受僱攻擊競爭對手等商業活動。

攻擊方式
----

DDoS攻擊透過大量合法嘅請求佔用大量網絡資源，可以達到癱瘓網絡嘅目的。呢種攻擊方式可分為以下幾種：透過令網絡過載來干擾甚至阻斷正常嘅網絡通訊。透過向伺服器送出大量請求，令伺服器超負荷。阻斷某一使用者存取伺服器。阻斷某服務同特定系統或個人嘅通訊。

SYN flood
---------

SYN flood係一種駭客透過向伺服端發送虛假嘅包以欺騙伺服器嘅做法。即係將包中嘅原IP位址設定為不存在或不合法嘅數值。伺服器一收到該包就會返回接受請求包，但實際上呢個包永遠返唔到來源處嘅電腦。呢種做法都令伺服器必需開啟自己嘅監聽埠不斷等待，就浪費咗系統各方面嘅資源。

LAND attack
-----------

呢種攻擊方式同SYN floods差唔多，不過喺LAND attack攻擊包中嘅原位址同目標位址都係攻擊物件嘅IP。呢種攻擊會導致被攻擊嘅機器無窮迴圈，最終耗盡資源之後死機。

ICMP floods
-----------

ICMP floods 係透過向未良好設定嘅路由器發送廣播資訊佔用系統資源嘅做法。

ping of death
-------------

ping of death 係產生超過IP協定能夠容忍嘅封包數，若果系統冇檢查機制，就會死機。

TearDrop
--------

每個資料要傳送前，該封包都會經過切割，每個小切割都會記錄位移嘅資訊，以便重組，但攻擊模式就係捏造位移資訊，造成重組時發生問題，造成錯誤。

Application level floods
------------------------

同前面講嘅攻擊方式不同，Application level floods主要係針對應用軟件層，即係高於OSI。佢同樣係以大量消耗系統資源為目的，透過向IIS咁樣嘅網絡服務程式提出無節制嘅資源申請嚟迫害正常嘅網絡服務。

攷
-

1. 1 2  Schwabach, Aaron (2006). *Internet and the Law*. ABC-CLIO.

文獻
--

* Ethan Zuckerman; Hal Roberts; Ryan McGrady; Jillian York; John Palfrey (December 2011). "*Distributed Denial of Service Attacks Against Independent Media and Human Rights Sites*" (PDF). The Berkman Center for Internet & Society at Harvard University.
循環日報
**循環日報**，香港報紙之一，唐字報紙，已經笠咗，為中華印務總局業務之一，由香港賢達出資出刊。早年局方請王韜做主筆，為報紙負責人，故此亦係創辦人之一，及後王韜不辭而別，定居上海。一八七三年籌辦，首份一八七四年出，去到一九四七年停刊。有記錄報館設喺荷李活道，後搬去歌賦街。

由於循環日報由中華印務總局創立，唔單止報館同局共用，鉛字都共用。早期曾因鉛字緊張，停過出紙。

循環日報日日出紙，除咗禮拜日。報頭寫住「行情新聞日派　星房虛昴停刊」。星房虛昂等原為二十八宿，為演禽借用化成紀日，見諸通書。二十八咁啱除盡七，星房虛昂四日可以代表禮拜日。由於唐人舊時大多唔識禮拜日，基督宗教借用由來已久，可追至大明時。循環日報亦如是。

歸屬
--

有說話循環日報為王韜所有，實情誤傳。

循環日報實情由中華印務總局所設。由早年循環日報告白當中 ，有則中華印務總局告白，寫嘅內容全部講循環日報。而且明確講到「本局倡設循環日報、所有資本及局內一切事務、皆我華人操權、非別處新聞紙館可比。」期為甲戌年正月初一日，亦即大清同治十三年，西曆一八七四年。

>  中華印務總局告白
> 
> 
> 啟者本局倡設循環日報所有資本及局內一切事務皆我華人操權非別處新聞紙館可比是以特延才優學博者四五位主司厥事凡時勢之利弊中外之機宜皆得縱談無所拘制兹特於省會市鎭及別府州縣幷外國諸埠凡我華人所駐足者皆有專人代理如各行店及外埠士商欲　惠顧本局新聞紙者請赴就近代理人處先爲掛號自當如期送至决不有悞謹將各埠代理人開列於左
> 
> 
> 粵東省城聯興街廣隆寶號楊仁南廣記寶號　同安街永安信館　沙面瑞記洋行　澳門孖之臣蔡裕堂翁人和公司陳瑞生翁　佛山公正市新廣記寶號　東莞城鐵鑊街勝聚寶號　虎門公盛米店　厦門怡記洋行　福州乾記洋行　牛庄乾豐泰寶號　京都生和泰寶號　日本橫濵一百四十二番羅炳南先生又七十四番鮑彥卿先生　安南西貢長亨寶號劉星堂先生　星加波朱廣蘭寶號　邊能埠寶蘭大號　舊金山廣生泰記寶號新金山咩利濵埠安記寶號　雪梨埠安昌號　庇魯埠廣南生寶號　汕頭寜波上海鎭江九江漢口烟台　天津　日本長崎　神戶等埠俱輪船招商局代理謹此佈聞　　　甲戌年正月初一日中華印務總局謹啟 
> 
> 

另外早年第四版尾底，會印有「此新聞紙係由香港第五約荷李活道第二十九號中華印務總局王韜刊印」。
**陸氏廣裕宗祠**，亦叫**廣裕祠**（粵拼：gwong2 jyu6 ci4；英文：Guang Yu Ancestral Hall），係祭祀南宋宰相陸秀夫同後人陸廣裕、陸從興嘅祠堂，喺廣東從化嘅太平鎮錢崗村。

祠堂喺明朝永樂四年（1406年）起，留落五次重修記錄，所以專家叫佢做「嶺南地區古祠堂建築嘅年代標尺」。2002年，被定爲廣州市文物保護單位，同年升爲廣東省文物保護單位；2006年升做國家級。陸氏廣裕宗祠攞過**2003年度聯合國教科文組織亞太地區文化遺產保護獎**（英文：the Award of the 2003 UNESCO Asia-Pacific Heritage Awards for Culture Heritage Conservation）至高級數嘅**卓越獎**（英文：Award of Excellence）。

建築
--

廣裕祠坐北向南，三間三進，建築面積816平方，佔地面積992平方，磚木石結構；建築愛咗淡色做主色調，同廣府祠堂嗰隻豪華氣派款爭得遠。

廣裕祠堂由廣裕祠主體、翼牆同照壁構成。廣裕祠堂前廣場開闊，祠堂正門前邊嘅照壁係一埲「八」字形、用青磚砌成嘅瓦檐結構磚牆。

祠堂分前廳、中堂同後堂，前闊13.80米，總進深44.20米，主座三沓廳堂中間都係木構架。兩邊山牆承重、屋面素瓦、屋頂係挑山，有北方建築風格。祠堂正門門聯「詩書開越 忠孝傳家」，上聯講西漢陸賈同趙佗傾掂歸順朝廷，下聯講南宋陸秀夫對朝廷嘅忠誠。前院兩邊廂廊連接前廳同中堂。中堂結構同前廳一樣，都係擡樑式結構，八碌木質稜柱，樑架構件嘅雕刻做工精緻過前廳，雀替、駝峰、斗栱多數用卷雲紋飾。成間祠堂南北風格兩溝。

廣裕祠西更樓上高嘅「江城圖」封檐板有600年歷史，長8.7米，闊0.3米，畫出咗清朝廣州珠江河北岸沿江城市景觀同鄉下嘅生活風情：江邊有捉棋同釣魚嘅伯爺公、笠高帽嘅番鬼仔，重有村屋同舖頭；當其時東邊嘅大沙頭重係郊區，幅圖重見到斬柴、養牛羊呢啲農耕景象。

註、攷
---

1. 1 2  "2003 Award of Excellence - Guang Yu Ancestral Hall". UNESCO. 原著喺2016年3月5號歸檔. 喺2015年12月26號搵到.
2. 1 2 3  〈錢崗廣裕祠 先賢精神昭後世〉. 廣州日報. 2014年12月21號. 原著喺2014年12月21號歸檔. 喺2015年12月26號搵到.
3. ↑  分別係：明嘉靖三十二年（1553）、崇禎己卯（1639）、清康熙六年（1669）、嘉慶十二年（1807）、民國四年（1915）
4. 1 2  陳建華 等, 編 (2008). 《廣州市文物普查彙編·從化市卷》. 廣州: 廣州出版社. p. 第274頁. ISBN 978-7-80731-556-8.
5. 1 2  〈明清建築研究的活標本廣裕祠，文化遺產保護的傑出範例〉. 羊城晚報. 2010年2月2號. 原著喺2016年3月12號歸檔. 喺2016年1月2號搵到.
6. 1 2  〈古村名門：廣裕宗祠記滄桑〉. 羊城晚報. 2006年11月6號. 喺2016年1月2號搵到.`{{cite web}}`: CS1 maint: url-status (link)
搵緊芭蕾舞劇嘅話，請睇〈**合桃鉗 (芭蕾舞劇)**〉。
正常合桃鉗
公仔合桃鉗
**合桃鉗**，又叫**核桃鉗**，係開合桃用嘅鉗，將合桃殼夾爛，就可以攞入面嘅合桃仁。

喺德國，合桃鉗通常整成木頭公仔嘅形象，個樣似士兵同國王（**公仔合桃鉗**），聖誕節期間會當做聖誕禮物送畀人，仲吸引到人收藏。

文化意義
----

內文：合桃鉗 (芭蕾舞劇)
舉世聞名嘅芭蕾舞劇《合桃鉗》（The Nutcracker）就有提到公仔合桃鉗。

《合桃鉗》講述聖誕節，細路女**卡拉娜**（Clara）由佢嘅教父嗰度收到一份特別嘅聖誕禮物－一個軍官造型嘅公仔合桃鉗；當晚，卡拉娜瞓唔著，半夜靜靜雞走去客廳嗰度睇佢個合桃鉗，仲攬住個合桃鉗瞓著咗；跟住喺卡拉娜再擘大眼嗰陣，發現自己縮細咗，仲俾一班老鼠包圍，跟手佢個合桃鉗出手救咗佢，然後兩個人仲一齊合力打敗入侵客廳嘅老鼠王同老鼠軍團，後嚟卡拉娜仲同合桃鉗鍾意咗對方，並且喺第二幕當中進入一個神奇魔法世界嗰度冒險。唔同版本嘅《合桃鉗》對呢個劇情有唔同嘅詮釋，有版本話卡拉娜發緊夢，又有版本話個合桃鉗查實有神奇魔法。

* 2016 年一場《合桃鉗》當中嘅雪花之舞2016 年一場《合桃鉗》當中嘅雪花之舞

《合桃鉗》初頭俾好多評論家覺得佢細路仔得滯（因為主題係玩具同聖誕禮物），但打後美國芭蕾舞大師佐治·巴倫錢（George Balanchine）喺 1954 年整咗個紐約市芭蕾舞團版本公演，令到《合桃鉗》喺當時嘅美國掀起一股風潮，及後文化上強大嘅美國將佢啲文化產物－包括一啲有《合桃鉗》做主題嘅電影同電視劇等－傳到去全世界。到咗廿一世紀，《合桃鉗》當中嘅樂曲喺聖誕節嗰陣會俾人周圍播（尤其係喺北美洲）－合桃鉗令芭蕾舞藝術當中嘅一啲元素成為咗聖誕節傳統嘅一部份。

睇埋
--

* 合桃鉗芭蕾舞劇

攷
-

1. 1 2  Anderson, J. (1958). *The Nutcracker Ballet*, New York: Mayflower Books.
2. ↑  Fisher, J. (2003). *Nutcracker Nation: How an Old World Ballet Became a Christmas Tradition in the New World*, New Haven: Yale University Press.

拎
-

|  |  |
| --- | --- |
|  | 維基同享有多媒體嘅嘢：**合桃鉗** |
| How to read a taxoboxHow to read a taxobox**合趾猿** |
| --- |
|  |
| 瀕危指標 |
| Near Threatened (LR/nt) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 靈長目 |
|
|
|
|
|
|
|
|
| 科 | 長臂猿科 |
|
|
|
|
|
| 屬 | ***Symphalangus***Gloger, 1841 |
|
|
|
|
|
|
|
| 種 | ***S. syndactylus*** |
|

 |
|
| 二元學名 |
| ***Symphalangus syndactylus***(Raffles, 1821) |
|
|
|
|
|
|
|
|
|
|
|
|
|
|
|

**合趾猿**係9種長臂猿當中體型最大嘅。

生境
--

分布響馬來西亞同蘇門答臘，住響熱帶雨林同高山森林。

習性
--

為樹棲性，極為靈活。學名**Hylobates**解做「樹上嘅穴居者」，合趾猿利用「臂躍行動」（Brachiation），運用強壯嘅手臂，響樹木之間盪來盪去。響地下行時，會舉高雙臂，以平衡身體。

日間活動。過住以家庭為單位嘅小群體生活。不論公乸，響喉嚨下底都有聲囊，鳴叫時聲囊會同時脹大。佢哋以叫聲來宣示佢哋嘅存在同領域，叫聲響亮到，喺一公里外都聽得到。晚間會瞓喺高樹嘅葉叢中。

食啲乜
---

果實、樹葉、花蕾同小動物。

保育狀況
----

瀕危物種，列入瀕危野生動植物種國際貿易公約附錄（I）。香港動植物公園現時養咗一對合趾猿。

相
-

* 
* 
* 
*

參考
--

* 香港動植物公園合趾猿介紹

1. ↑  Eudey *et al* (2000). *Symphalangus syndactylus*. *2006 IUCN Red List of Threatened Species*. IUCN 2006. Retrieved on 11 May 2006.
60嘅所有除數嘅集合嘅哈斯圖，按整除性部分有序
**序理論**係研究捕獲數學排序嘅直覺概念嘅各種二元關係嘅數學分支。

背景同動機
-----

次序無所不在——至少喺數學同相關領域例如計算機科學咁。你典型遇到嘅第一個次序係小學數學入面自然數嘅次序。呢個直覺概念好容易就擴展到其他數嘅集合嘅排序，好似整數同實數。實際上大於或小於一個數嘅概念一般係數系統嘅基本直覺（即管你通常感興趣於兩個數嘅差，佢唔能夠由呢個次序俾出）。排序嘅另一個非常熟悉嘅例子係詞典中詞典次序。

上述類型嘅次序有個特殊性質：就係每個元素都係可以同另一個元素「比較」，即係話，佢可能大於、可能小於、或者等於另外一個元素。但係，呢個唔完全係想要嘅要求。一個周知嘅例子係集合嘅子集排序。如果一個集合{\displaystyle A}包含集合{\displaystyle B}嘅所有元素，則*{\displaystyle B}*被稱為小於等於*{\displaystyle A}*。然而有啲集合唔可以用呢種方式嚟比較，因為其中每個都包含著其他集合入面某種唔存在嘅元素。所以，子集包含係**偏**次序，對立咗前面給出嘅**全**次序。

序理論係一般性架構下捕獲咗上述例子引發嘅直覺次序。呢個係通過指定關係{\displaystyle \leq }必須係數學上次序嘅一啲性質嚟完成嘅。呢種更加抽象嘅方式更有意義，因為你可以從一般性架構推導出各種定理，而唔使關心任何特定次序嘅細節。呢種洞察可以容易咁轉換到好多具體應用中。

由次序嘅各種實踐使用所驅動，已經定義咗多個特殊種類嘅有序集合，其中某啲已經發展出自己嘅數學領域。另外，序理論唔限制於各種種類嘅排序關係，仲考慮埋佢哋之間嘅適當函數。函數嘅序理論性質嘅一個簡單例子來自於數學分析中常見嘅單調函數。

基礎定義
----

呢個部分我哋建立一啲概念作為導引：集合論、算術同埋二元關係。

### 偏序集合

序係特別嘅二元關係。假定{\displaystyle P}係一個集合，而且{\displaystyle \leq }係喺*{\displaystyle P}*嘅關係，則{\displaystyle \leq }係個**偏序**當佢係自反嘅，反對稱嘅，且遞移嘅，則對於所有{\displaystyle a,b}同{\displaystyle c}於*{\displaystyle P}*，都可以滿足：

{\displaystyle a\leq a}（自反性）
如果{\displaystyle a\leq b}並且{\displaystyle b\leq a}則{\displaystyle a=b}（反對稱性）
如果{\displaystyle a\leq b}並且{\displaystyle b\leq c}則{\displaystyle a\leq c}（遞移性）
一個偏序性質嘅集合稱為**偏序集合**、**poset**或者叫**有序集合**（當佢所強調嘅意指明確）。藉由呢啲性質，我哋可以知道喺自然數、整數、有理數、同埋實數都有明確嘅序關係。當然，佢哋仲有額外嘅性質成為**全序**，即在*{\displaystyle P}*中對於每一個*a*同*b*都可滿足：

{\displaystyle a\leq b}或{\displaystyle b\leq a}（全序性）
呢啲序又稱為**線性序**或者**鏈**。當好多典型序為線性嘅時候，集合內嘅有序子集合會發生唔滿足呢個性質嘅例子。另一個例子為給定一個整除性關係"{\displaystyle |}"。對於兩個數{\displaystyle n}同{\displaystyle m}，當{\displaystyle m}除以{\displaystyle n}冇餘數時，我哋將佢書寫為{\displaystyle n|m}，我哋可以輕易咁明白呢個係一個偏序關係。非常多進階嘅性質主要喺非線性序中。

參考
--


* B. A. Davey and H. A. Priestley, 2002. *Introduction to Lattices and Order*, 2nd ed. Cambridge University Press. ISBN 0-521-78451-4

A good contemporary introduction to the subject. Suitable for undergraduates.
* G. Gierz, K. H. Hofmann, K. Keimel, J. D. Lawson, M. Mislove, and D. S. Scott, 2003, "Continuous Lattices and Domains," in *Encyclopedia of Mathematics and its Applications*, Vol. 93, Cambridge University Press. ISBN 0-521-80338-1

The comprehensive new version of the famous "Compendium" of continuous lattices. Assumes some advanced mathematical background.
* S. N. Burris and H. P. Sankappanavar, 1981. *A Course in Universal Algebra. Wayback Machine嘅版面存檔備份* Springer Verlag.

A free online introduction to universal algebra, with much material on lattices.

睇埋
--

* icon數學指南

* 格 (數學)
* 域理論
* 偏序關係
* 全序關係
* 預序關係

出面網頁
----

* Orders at ProvenMath Wayback Machine嘅版面存檔備份 partial order, linear order, well order, initial segment; formal definitions and proofs within the axioms of set theory.
**庖丁解牛**係《莊子》嘅一篇寓言故事，出自《養生主》。由於戰國時期戰爭冇停過，喺呢個年代莊子主張「保身」、「避禍」等。呢篇文借庖丁解牛嘅故事講出順應自然嘅養生之道同人生哲學。「庖」文言文意思係廚師，庖丁即係一個個名叫做「丁」嘅廚師。庖丁為魏惠王劏牛，順應天然之道從筋骨嘅空隙遊刃有餘，並藉機會講述道家養生嘅道理。

創作背景
----

莊子生活喺戰國中期，當時係非常激烈嘅社會轉型時期，中國社會經歷咗一次「高岸為谷，深谷為陵」嘅滄桑鉅變，社會動亂，百姓生活極之困苦，喺身處亂世當中嘅人對人生、前途充滿迷茫。莊子針對人喺殘酷現實唔能夠任人嘅本性無拘無束噉生活、面臨無情摧殘難以盡享天年嘅現實，被迫隨時隨地心驚驚噉要搵地方匿，又要識得隨機應變，以免受到傷害，想喺複雜嘅鬥爭嘅骨節縫中尋找一個空隙，將佢作為保全生命嘅安樂窩，以便喺呢個亂世之中游刃有餘噉生存落去。呢篇寓言體現嘅就係呢種心境。

譯文
--

我嘅一生有盡頭，而知識係無窮無盡。以有限嘅生命嚟追求無限嘅學問，只會令人疲乏傷神。既然係噉，重喺度不停追求知識，只會更加危險！做善事只係為咗名譽，做惡事嘅人都會遭到刑罰，順其自然嘅道作為做事嘅準則，可以保護身體，可以保存天性，可以養心，可以盡享天年。

庖丁為文惠君劏牛，佢用手捉住，膊頭挨住，用腳踩住，用膝頭頂住牛身，用刀切割牛身嘅時候，發出皮肉分離嘅聲音，呢啲聲響都合乎音樂節拍，佢嘅動作符合《桑林》舞曲嘅節奏，落刀時所發出嘅聲音都配合《經首》樂章嘅節奏。

文惠君話：「呀！犀利！你劏牛嘅技術點樣達到呢個咁高明嘅地步㗎？」

庖丁放低把刀回答話：「我崇尚自然之道，已經超過普通技術嘅階段。我最初劏牛嘅時候，只見到一隻完整嘅牛。三年之後，我對於牛嘅每個部分嘅結構已經完全了解，唔會將牛睇成整體。而家，我用心神去接觸牛而唔係用眼去睇，感官活動停止咗，只係靠精神活動嚟行事。我按照牛身體嘅肌肉紋理，劈開牛筋骨間嘅空隙，順住牛身體裏面骨節間嘅空間，並順住牛嘅結構落刀。刀刃從來未掂過筋骨相連、筋肉聚結嘅部位。更何況係大骨頭呢！

技術較高明嘅廚師一年更換一把刀，因為佢用刀割肉；一般嘅廚師一個月就要換刀，因為佢哋用刀劈骨頭；我嘅刀已經用咗十九年，劏過幾千隻牛，而我嘅刀就好似啱啱用磨刀石磨好咁鋒利。牛嘅骨節間有空隙，而刀刃就薄到好似冇厚度；以冇厚度嘅刀刃插入有間隙嘅骨節間，刀刃有足夠嘅活動空間，好寬闊，所以我呢把刀用咗十九年都好似新磨嘅一樣。雖然係噉，我每次落刀到筋肉聚結嘅部位，見到難以處理嘅地方嘅時候，亦會小心翼翼，目光集中，行動放緩，微微落刀，牛已經劏好，牛身好似泥土噉攤開喺地度。然後我拎住把刀企起身，觀察四面環境，為劏牛而感到心滿意足，最後抹好把刀放入刀套度。」

文惠君話：「好呀！我聽過庖丁講過嘅嘢之後，明白保養生命之道喇。」

道理
--

牛嘅結構係複雜嘅，庖丁能夠輕鬆簡單噉劏牛，係因爲佢已經能夠掌握牛嘅結構。每隻牛當然都有啲唔同，但無論係乜嘢牛，佢哋嘅結構都係一致嘅；每個人嘅生活亦各有各嘅面貌，但基本原理亦係近似嘅。庖丁因爲已經熟悉牛嘅結構，自然就知道點樣落刀。生活亦一樣，如果能夠了透、領悟咗生活嘅道理，能夠摸準其中嘅規律，就能夠好似同庖丁一樣，做到目中有牛又無牛，就能夠化繁爲簡，真正獲得輕鬆。做事應該處處小心，亦要保持住一種謹慎小心嘅態度，收斂鋒芒，並且喺識得利用規律嘅同時，更要去反覆實踐，好似庖丁「所解數千牛矣」一樣，不停噉重複，最終會領悟出事物嘅真理所在。人類社會充滿住錯綜複雜嘅矛盾，人處世間，只有好似庖丁解牛噉樣避開矛盾，做到順應自然，先至能夠保身、全生、養心、盡年。

參考
--

1. ↑  庖丁解牛 題解
2. ↑  庖丁解牛道理
**蔡沐霖**，台灣台北市嘅人，係民主進步黨嘅政治人物。佢喺2020年參選民進黨嘅新北市第九選舉區立法委員，之前曾經擔任過民進黨嘅青年發展部主任。喺2023年2月轉任勞動部嘅次長機要，但喺同年6月2日因為被揭露喺任職民進黨青年部主任嘅時候涉嫌隱藏性騷擾同職場霸凌案件，所以請辭咗。

爭議
--

### 2023年民進黨黨內性騷擾風波

內文：2023年民進黨黨內性騷擾風波
喺2023年5月，民主進步黨接連爆出黨內性騷擾嘅風波，民進黨嘅女性前黨工，喺公開自己遭遇，話除咗遭到部門同仁陳右豪性騷擾，仲遭到當時嘅青年部主任同前勞動部政務次長機要蔡沐霖冷嘲熱諷，話蔡反過嚟檢討佢。之後蔡就喺工作群度經常對佢冷嘲熱諷，甚至用污言穢語侮辱佢。最終蔡沐霖道歉請辭。

參考
--

1. ↑  中時新聞網 (2023-06-02). 〈民進黨再爆性騷吃案！她申訴反遭指「燒火」 揭蔡沐霖隱匿加霸凌 - 政治〉. 《中時新聞網》 (中文). 喺2023-06-02搵到.
2. ↑  中時新聞網 (2023-06-02). 〈民進黨又爆性騷擾 前青年部主任蔡沐霖臉書遭網友灌爆 - 政治〉. 《中時新聞網》 (中文). 喺2023-06-02搵到.
3. ↑  聯合新聞網. 〈遭控逼受性騷者道歉！綠營蔡沐霖曾選立委黨政經歷豐富〉. 《聯合新聞網》 (中文). 喺2023-06-02搵到.
附喺石上嘅底棲
深海底棲
淺水底棲
潮水潭中嘅生物
**底棲**，生物住喺海底，生物尤其講動物植物，故此成羣叫**底棲生物**，或稱**海底生物**。淡水生物學，亦借用推至湖底同河底甚至涌底。底除咗指底上面之外，亦包底下面沉積物，有啲生物會鑽入沙石下。底棲範圍好大，由近岸嘅潮水帶，落到大陸架，再落到深淵，各處所受水壓差異甚大。生態學而言，底棲所在嘅環境，叫底棲帶。

深海底棲，大多只能適應深海水壓，浮上面淺層就會死。海水會吸收日光，以致深水海底會非常陰暗，至深者不見天日，故此生物以死屍維持成個底棲生態。

底棲生物而言，分大中細。一毫米以上叫大，十分一毫米以下叫細，兩者之間叫中。一般講底棲，都以大而言，如多毛綱嘅蟲，雙殼綱嘅蜆蚌蠔，軟甲綱嘅蝦蟹，棘皮動物門之下嘅海星、海膽、海參之類，渦蟲綱嘅蟲，重有海葵、珊瑚、海綿、海鞘等等，種類繁多。大底棲唔少會食啲中細底棲，亦有啲會食有機物碎片，如生物碎屑。日光可達嘅淺水有藻類可食。

中底棲有種種微蟲，歸綫蟲動物門，歸有孔蟲門，歸緩步動物門，歸腹毛動物門。另外重有啲歸節肢動物門、如此等等。

細底棲有細菌、硅藻、纖毛蟲、變形蟲、鞭毛蟲等。

文
-

英文底棲叫**Benthos**，取名自希臘文 βένθος ，意謂海之深。形容轉為benthic，故此海底生物又寫為**benthic organism**同**benthic biota**，前者為生物通稱，後者為生物整體。

|  |  |
| --- | --- |
|  | 維基同享有多媒體嘅嘢：**底棲** |
**陸克文**（**Kevin Michael Rudd**，1957年9月21號—）係第26任澳洲總理，同澳洲工黨前領袖。

渠出身清寒人家，原先入讀布里斯本天主教嘅Ashgrove Marist修士男校，收尾轉學去官立嘅楠普拉（英文：Nambour）中學，1974年中學畢咗業，成績標青，得到全年級第一，代表成班同學上臺演講，兼得DUX榮銜。之後入咗坎培拉澳洲國立大學嘅中國歷史同中國文學部，畢業摞到一級榮譽學士。佢精通中文，響大學時，渠同自己改咗個中文名叫「陸克文」。

1981年大學畢咗業，陸克文入澳洲外交部，畀派咗去瑞典斯德哥爾摩，1984年轉派北京，專門分析中國政局同經濟發展。1988年渠升到外交部助理次官。1995年渠又出任畢馬威會計師事務所嘅中國事務顧問，至1998年，渠返澳洲參政，擊敗個自由黨嘅當席議員，摞咗布里斯本嘅聯邦議席格里菲思，開始做國會議員，僅做咗一屆，2001年就被提升入前排做影子外交部長。

2006年12月4號，陸克文響黨內個領導人選舉會議度贏咗堅比茲利（英文：Kim Beazley），成為21世紀第五任個工黨黨魁，票數係49對39。

響2007年初，陸克文因老婆泰莉莎·賴寅（英文：Thérèse Rein）開嗰間獵頭公司從當朝政府得到好多合約同好處，畀大把國人彈，收尾賴寅公開響電視度話要將公司賣出去，啲彈渠哋嘅人慢慢就冇咗聲氣。

2007年11月24號，澳洲舉國實行聯邦大選，工黨得咗議會嘅88個議席，聲勢好噓冚，有人形容呢個叫「陸氏人造山崩」（Ruddslide），渠成為第26任嘅澳洲總理。

2010年，陸克文政府提議徵收40%嘅資源盈利稅，受到礦業極力反對，陸克文亦冇咗黨內支持。其後副總理茱莉亞·基勒挑戰佢嘅領導地位，陸克文喺6月23號決定唔同茱莉亞·基勒爭總理同埋工黨黨魁地位，第二日茱莉亞·基勒就接手陸克文呢兩個位。

2010年8月嘅聯邦大選，陸克文保得住自己嘅議會席位。2010年9月，佢做咗澳洲外交部長。2012年2月響訪問美國期間宣佈唔撈外交部長。

2013年6月，陸克文喺茱莉亞·基勒手上嬴返工黨黨魁個位，同時佢亦都成功復辟澳洲總理之位。

2013年9月，工黨響2013年澳洲聯邦選舉（英文：Australian federal election, 2013）失利，陸克文輸埋總理個位畀澳洲自由黨嘅東尼·艾保德（英文：Tony Abbott）。

參考
--

1. ↑  "Kevin Rudd once again running the nation from his back deck in Brisbane's Norman Park". Courier Mail. 喺9 September 2013搵到.

出面網頁
----

|  |  |
| --- | --- |
|  | 維基同享有多媒體嘅嘢：
**Kevin Rudd**（類） |

|  |  |
| --- | --- |
|  | 維基語錄收錄咗同呢篇文相關嘅摘錄：
**en:Kevin Rudd** |

|  |  |
| --- | --- |
|  | 維基文庫有原文：
**en:Author:Kevin Rudd** |

* 陸克文嘅官方網站
* 陸克文嘅Twitter
* 陸克文嘅新浪微博（需要註冊）
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
大元
**大元**，漢族史學家會叫佢做**元朝**，歸類為中國史上一朝。該國由蒙古族阿頭忽必烈響1271年立國，並響1279年滅咗南宋。元朝領土西到新疆，南到緬甸同越南北部，東到鄂霍次克海，北到貝加爾湖。1368年，元朝俾朱元璋嘅明朝趕出中原，1402年冇埋個國號。

國號
--

「大元」國號出自《易經·乾卦》「**大**哉乾**元**，萬物資始，乃統天」。大元係中國史上頭一個將「大」字放落正式國號入面嘅大一統王朝，除咗之前只統治華北地區嘅大遼同大金之外，其他各朝嘅「大」字（譬如「大唐」）都係尊稱，唔算正式國號。

喺蒙古話裏面，呢個國家嘅國號係「**大元大蒙古國**（蒙古文：Дай Өнь Их Монгол Улс）「**大元國**」（蒙古文：Дай Өнь Улс）或者被叫做「**大元嘅大蒙古國**」（蒙古文：Дай Өнь хэмэх Их Монгол Улс）。

歷史
--

元朝嘅歷史係可以追溯到成吉思汗嗰時。嗰個時候蒙古人勢力越嚟越大，之後消滅咗金國，重三次西征，一度走到東歐。於是乎就出咗一個橫跨歐亞嘅大帝國，係人類史上最大。

之不過由於範圍太大，後尾元朝能夠控制到嘅就剩低東亞一帶。元朝喺1279年消滅咗南宋，重三度出兵日本同攻打真臘（柬埔寨）、爪哇，之不過都失敗咗。

由於元朝要管嘅民族好多，所以種族之間嘅問題一直困擾住元朝。忽必烈最初起用劉秉忠、許衡、姚樞等等漢族人，之但係好多外族人唔服，所以又用咗阿合馬同桑哥呢啲外族人。呢兩個人專門整頓財政，但佢哋都因為得罪咗漢人，而俾漢人陷害而死。

元朝喺忽必烈過身之後越嚟越亂，差唔多個個皇帝都短命，而每一次新皇帝登基都有權力鬥爭。1368年江南一帶民變多多，中央同地方都有內鬥，最後元朝俾朱元璋嘅明朝趕出中原。

經濟
--

元朝嘅農業產量已經有好大進展。好似棉花就係喺元朝嗰陣傳入嚟中國，重開始廣泛種植。由於蒙古人傳統上以畜牧為主，經濟單一，成日需要商品交換，所以元朝都好重視商業。嗰陣時元朝延續南宋嘅紙幣流通制度，係中國歷史上第二個完全以紙幣作為流通貨幣嘅朝代，比歐洲早400幾年。

文化
--

元朝興元曲，主要代表人物有關漢卿、白樸、馬致遠同鄭光祖，佢哋四人合稱「元曲四大家」。

係藝術方面，元朝主要作品有黃公望嘅富春山居圖。

元朝以藏傳佛教為國教，其餘宗教有木速蠻教，也里可溫教，喇嘛教。秘密宗教有明教同白蓮教。

科學方面，元朝最出名嘅科學家係郭守敬。

參考
--

1. ↑  《中國大歷史》第十三章，黃仁宇著
**美積士**，日本男聲合唱團之一，或歌唱組合，一九五八年建團。建團四人，鹿島武臣、玉田元康、西脇久夫同大町正人，都原屬早稻田大學合唱團成員。二〇一一年，大町正人死，二〇一三年，吉田秀行補上。二〇二一年，西脇久夫死，三人繼續。

日文表記**ボニージャックス**，相對於英文**BONNY JACKS**。

出道前，由監制小島正雄要求佢四人，要累積夠百支曲先畀出道。一年間，佢哋一齊住，自煮自力，一日練歌八粒鐘。

歌路好廣，世界各地歌都唱，過五千支歌，有**歌之傳導師**之稱。一般歌有，民謠、爵士樂、童謠、軍歌、廣告歌、電視歌、電台歌、公司歌、宿舍歌，包羅萬有。

三度參加紅白歌唱大賽，有唔少日本出名歌曲。

二〇二二年九月廿一號，所屬新西北企業，向東京地方裁判所申請破產。

攷
-

1. ↑  『合唱サークル』1966年10月号（音楽之友社）、p.60-63「ダークとボニーの生活と意見」（ダークダックス・ボニージャックスの全メンバー8人による座談会）。「レパートリー百曲」の逸話はp.61上段で言及。
2. ↑  〈紅白歌合戦の出場経験もあるコーラスグループ「ボニージャックス」の所属事務所が破産〉. 《Yahoo!ニュース（ニュース配信先：帝国データバンク）》. 喺2022-09-28搵到.`{{cite web}}`: CS1 maint: url-status (link)
唔好同**香港高等程度會考‎**搞亂。
**香港高級程度會考**（英文：**Hong Kong Advanced Level Examination**，**HKALE**，慣稱**高考**、**A-Level**）係香港考試及評核局主辦、已經停辦嘅其中一個公開考試，前身係香港大學高級程度考試。

香港中學生要喺香港中學會考達到指定分數（包括中國語文科同英國語文科合格），並要修畢兩年制嘅中六同中七預科課程，先合資格參加呢個考試，係香港中學教育舊制之中嘅最後一個階段。最後一屆畀學校考生嘅高級程度會考喺2012年舉行，最後一屆高級程度會考喺2013年淨係畀自修生應考。

香港高級程度會考喺每年3至5月舉行，成績喺6月底公佈。高考設19個高級程度同20個高級補充程度科目。高級補充程度科目所需嘅教學時間係高級程度科目嘅一半，而喺學術要求方面，就同高級程度科目大致相同。大部分日校考生報考5科。除咗中國語文及文化、英語運用兩科（絕大部分學校考生都報考）同其他指定用中文或英文答嘅科目之外，所有試卷考生都可以揀用中文或者英文答。中英文版試卷嘅評卷參考同評級標準完全一樣，應考語文唔會列喺成績通知書或考試證書上。

高考嘅成績共分6級（A至F），以A級最高，F級最低，成績喺F級以下就不予評級（以UNCL表示）。由2002年起，香港高級程度會考嘅一級二等制（即A(01)、A(02)、B(03)、B(04)……等）已經取消。 

高考嘅E級，無論係高級程度或高級補充程度嘅科目，都相當於英國普通教育文憑試高級程度考試相應科目合格。

睇埋
--

* 香港教育
* 香港中學會考
* 新高中學制嘅香港中學文憑考試
* 大學聯合招生辦法

攷
-

* 香港教育署（1981），香港教育制度全面檢討。於2005年5月15日存取。
* Tang, Kwok-Chun and Bray, Mark (2000). "Colonial models and the evolution of education systems - Centralization and decentralization in Hong Kong and Macau". Journal of Educational Administration **38** (5), p. 482.
* 香港考試及評核局（2003）。香港高級程度會考：考試規則及課程2005。香港：香港考試及評核局。ISBN 962-570-975-4

出面網頁
----

* 香港考試及評核局 - 香港高級程度會考 （繁體中文）
* 香港公開考試歷史發展 （繁體中文）
**香港魯警**，又叫**山東差**，一般係講嚟自中國山東，特別係威海衛嘅香港警察。

史
-

1922年，香港警察第一次喺山東招請警察嚟香港執勤，並且喺1949年，亦即係中華人民共和國成立之後，停止喺山東招請警察。但有部分祖籍山東嘅警察，喺1950年至抵達香港。

英國人喺威海衛請差人嘅原因，一方面威海衛租借畀英國，另一方面，英國人發現山東人體型高大健碩，民風純樸，所以請大批壯丁嚟香港做警察。

請人
--

通常到山東請人嗰陣，會由一位外籍警員，同埋兩三位本地教官，再加一位識山東話同英文嘅翻譯去到當地請人，要求係身高有五呎七吋，重要體格健碩，據掌故文獻講，外籍教官會摸申請人隻手，手粗通常會比較容易申請成功。之後，就會喺當地受訓，然後嚟香港執勤。而學歷，就無特定要求，只係讀咗三年書都得。

待遇
--

由於魯警唔識英文同廣東話，所以佢哋有自己嘅警號，以及有專門服待佢哋嘅廚師。每服務三年，就可以放大假三個月，方便返鄉下探親，有好多重要順便喺鄉下娶埋老婆嚟香港。喺1950年，新嚟嘅警員，月薪有120蚊港紙。

雖然魯警唔識英文，但不少人都熱衷學英文，日後重因此晉升到警長。

邊度執勤
----

最初魯警被派到新界偏僻地區、交通部、港島山頂警區，同一啲英國商船執勤。佢哋駐守山頂，因為本地華籍警察唔識英文，而外籍人士比較鍾意性格單純，又體格大隻嘅魯警。而佢哋體格比較好，亦適合喺來往香港同中國大陸之間嘅英國商船上駐守，擔任保安工作。

後嚟，呢啲魯警重喺郵政局、立法局、港督府以至衝鋒隊執行任務。

考
-

1. ↑  香港另類華人警察 — 魯警 警聲雙週刊，829期，2006年8月16日，香港：香港警務處
2. ↑  〈山東老鄉憶港當差歲月 明報，2010年4月22日〉. 原著喺2010年4月25日歸檔. 喺2010年4月25日搵到.
3. ↑  〈山東老鄉憶港當差歲月 明報，2010年4月22日〉. 原著喺2010年4月25日歸檔. 喺2010年4月25日搵到.
4. ↑  香港另類華人警察 — 魯警 警聲雙週刊，829期，2006年8月16日，香港：香港警務處
5. ↑  〈山東老鄉憶港當差歲月 明報，2010年4月22日〉. 原著喺2010年4月25日歸檔. 喺2010年4月25日搵到.
6. ↑  香港另類華人警察 — 魯警 警聲雙週刊，829期，2006年8月16日，香港：香港警務處
7. ↑  〈山東老鄉憶港當差歲月 明報，2010年4月22日〉. 原著喺2010年4月25日歸檔. 喺2010年4月25日搵到.
8. ↑  香港另類華人警察 — 魯警 警聲雙週刊，829期，2006年8月16日，香港：香港警務處
9. ↑  香港另類華人警察 — 魯警 警聲雙週刊，829期，2006年8月16日，香港：香港警務處
10. ↑  〈山東老鄉憶港當差歲月 明報，2010年4月22日〉. 原著喺2010年4月25日歸檔. 喺2010年4月25日搵到.
**紫荊俠**好可能係香港人，係繼黑玫瑰、木蘭花、女殺手、Janet Bin之後第五代香港女俠。而家喺香港活躍緊嘅「真實超級英雄」。

紫荊俠誕生
-----

2011年3月29號，紫荊俠喺Facebook上面誕生。因為財政司司長曾俊華宣佈向每個香港市民派現金6000緡，於是紫荊俠喺2011年5月開始行動，將佢將會攞到嘅6000緡，向失業人士派錢派糧。紫荊俠有超強嘅正義感同同情心，出場時下下都以低胸裝示人，著上黑色緊身衫、皮靴、蒙面頭套配紫色眼罩挺身而出，派錢濟貧，拯救窮人。6月10號，佢受邀喺大陸門戶網站騰訊開通微博，短短24個鐘頭，微博「聽眾」數已超萬人。

身份
--

紫荊俠身份神秘，據東周刊報導，佢個西人名Sofia，三十幾歲，自稱係生意人，喺英國、美國留過學，屬於香港嘅中產階層，月入約莫4萬港元。

佢嘅真身引起香港各界追查。而家只知陳細潔、莊思敏、徐美琪都唔係紫荊俠嘅真身。佢亦喺佢Facebook專頁上面親自否認自己係前全國人大委員長萬里嘅孫女萬寶寶。

2011年5月30號，紫荊俠喺佐敦渡船角文苑樓嘅香港社區發展網絡油尖旺食物銀行現身，送咗兩箱約莫60包即食麵畀食物銀行，重向在場每名長者派發100緡現金。

參考
--

1. ↑  土產女俠大檢閱
2. ↑  熱帶語林：超級英雄大召集
3. ↑  〈紫荊女俠騰訊微博〉. 原著喺2011年9月2號歸檔. 喺2011年9月14號搵到.
4. ↑  再次出動！「紫荊俠」現真身！ 東周刊，404期 2011年5月26日
5. ↑  周秀娜欲胸降籠屋做紫荊俠Ⅱ
6. ↑  否認萬里孫女 「紫荊俠」病倒
7. ↑  親抬兩箱即食麵送食物銀行 紫荊俠又派錢惠60長者[*失咗效嘅鏈*] 星島日報，2011年6月1日
禹跡圖中嘅循州
**循州**，中國舊時一州，最大時有今日廣東惠州市、深圳市、珠海市、中山市、增城市、龍門縣、潮州市、博羅縣等等，廣東東半。

史
-

### 設前

三國東吳甘露元年，即二六五年，析荊州刺史部桂陽郡南部，置始興郡，納入廣州刺史部管轄，即今韶關市、南雄市、始興縣、翁源縣、仁化縣、英德市、佛岡縣等地。

東晉咸和元年，即三二六年，析南海郡置東官郡，郡治今日深圳市。義熙九年，即四一三年，先析東官郡東部，置義安郡。

南朝梁天監二年，即五〇三年，又析東官郡置梁化郡。至此，東官郡轄地，有深圳市、珠海市、中山市、增城市、龍門縣等地。

### 循州

隋開皇十年，即五九〇年，全國撤郡設州，合併始興郡、梁化郡、東官郡、義安郡，置**循州**，直隸於中央；治所歸善縣，今惠州市東。以境內有循江而得名。開皇十一年，五九一年，始興郡改設韶州、東官郡廢入番州、義安郡改設潮州，循州僅留梁化郡地。大業三年，即六〇七年，改為龍川郡。

大唐武德五年，即六二二年，設循州總管府，管轄韶州、潮州、循州等三州，即唐初嶺南六管之一。貞觀元年，即六二七年，撤循州總管府，原循州總管府，轄下潮州、韶州、循州，歸廣州總管府，自此為唐嶺南五管。廣州總管府轄下循州，轄境相當於今下廣東省新豐、連平、和平、龍川、河源、興寧、五華、陸豐、海豐、惠陽、惠東、博羅、紫金等地，同埋揭西縣西部。

五代南漢，移治龍川縣，即今廣東龍川縣佗城，又分置禎州，轄境縮小。

大元至元十三年，升為路，至元二十三年，復降為州。

大明洪武二年，即一二六九年，省入惠州府。

中華民國元年，即一九一二年，原大清惠潮嘉道改置為潮循道，道治在潮安縣。民國廿五年，即一九三六年，設廣東省第六行政督察區，轄興寧、梅縣、龍川、大埔、蕉嶺、和平、平遠、連平、五華等九縣；因行政駐所興寧縣為原循州舊地，故而通稱**循州地區**。另外，以惠州為行政中心，設廣東省第四行政督察區，轄新豐、龍門、東莞、寶安、海豐、陸豐、紫金、河源、博羅、惠陽等十縣，通稱**惠州地區**。新豐，即今屬韶關市，寶安即今深圳市。
中華人民共和國入主廣東，一九五〇年，原惠州地區改稱惠陽地區；原循州地區行政駐所遷駐梅縣，又以舊駐所興寧、新駐所梅縣，各取一字，改稱興梅地區。以後惠陽地區，主要為惠州市所繼承，興梅興地區演變成今日梅州市，有豐順，但唔包河源、龍川、連平、和平。
喺趣味數學中，**循環單位**系由1組成嘅數如1、11、111、1111等。

1966年，A.H. Beiler稱呢類數為**repunit**，表示*rep*eated *unit*。

對於n≥1，循環單位可以咁定義：

{\displaystyle R\_{n}^{(b)}={b^{n}-1 \over b-1}\qquad \,\!}
亦可以用遞歸嘅方法：

{\displaystyle R\_{0}=0\,\!}
{\displaystyle R\_{n}=bR\_{n-1}+1\,\!}
其中{\displaystyle b\,\!}系進位制嘅底。喺呢篇文章，循環單位都系指十進制中嘅。

循環單位質數
------

當{\displaystyle n}能被大於1嘅{\displaystyle k}整除時，{\displaystyle R\_{k}|R\_{n}}（例如{\displaystyle 111111111=111\times 1001001}），因此若{\displaystyle R\_{n}}系質數，{\displaystyle n}必須系質數。

依家已知{\displaystyle n=2,19,23,317,1031}時，{\displaystyle R\_{n}}系質數，而{\displaystyle n=49081,86453,109297,270343,5794777,8177207}嘅{\displaystyle R\_{n}}則可能系偽素數，{\displaystyle R\_{8177207}}系目前已知最大嘅可能質數（英文：probable prime）。

  


|  |  |  |  |
| --- | --- | --- | --- |
| 號碼 | *n* | 年份 | 發現者 |
| 1 | 2 | － | － |
| 2 | 19 | － | － |
| 3 | 23 | － | － |
| 4 | 317 | 1978年 | Williams, Dubner |
| 5 | 1031 | 1986年 | Dubner |
| 6 | 49081 | 1999年 | Dubner |
| 7 | 86453 | 2000年 | Baxter |
| 8 | 109297 | 2007年 | Bourdelais, Dubner |
| 9 | 270343 | 2007年 | Voznyy, Budnyy |
| 10 | 5794777 | 2021年 | Batalov, Propper |
| 11 | 8177207 | 2021年 | Batalov, Propper |

睇埋
--

* 循環單位因數表
**循道衞理楊震社會服務處**（Yang Memorial Methodist Social Service）喺1967年成立，係一間多元化嘅社會福利服務機構。

史
-

早喺1953年，衞理公會係香港開展教會工作嘅時候，美國嘅衞理公會社會福利部亦都同時開始係香港提供多類型嘅服務。哩個部門係香港同世界四十多國家地區提供緊急救濟、現金援助同徙置等工作，並且同多個世界性同唔分宗派嘅福利機構緊密合作，其中包括美國基督教世界服務會，同埋瑞士普世教會協會。

當香港早期重缺乏曾經接受訓練嘅社會工作人員時，衞理公會福利部同當時多個福利機構係香港從事多項緊急援助服務。等到衞理公會本身建立咗一班專業社會工作人員後，福利部事工喺1967年正式轉交衞理公會安素堂贊助同成立「楊震社會服務中心」，中心嘅命名係紀念安素堂第一位主任楊震牧師。楊震社會服務中心同安素堂係窩打老道嘅新大樓，亦喺1967年十月廿九日正式啟用。

香港衞理公會同循道公會喺1975年正式合併為「循道衞理聯合教會」，而「楊震社會服務中心」喺1990年亦改名做「循道衞理楊震社會服務處」。

服務
--

* 長者服務部
* 復康服務部
* 青少年服務部（沙田區）
* 青少年服務部（九龍城區）
* 青少年服務部（油尖旺區）
* 家庭服務部
* 油麻地循道衞理楊震幼兒學校、何文田循道衞理楊震幼兒學校
* 服務策劃及發展部
* 專業發展部
* 專責服務

相關文章
----

* 陳立僑

出面網頁
----

* 中文官方網頁
**停機問題**ting4 gei1 man6 tai4（英文：**halting problem**）係運算理論上嘅一個問題，指出呢個世界冇可能有電腦能夠攞一個程式嘅碼做輸入，再俾出正確嘅「呢段碼會唔會停機」輸出。

解釋
--

首先，運算上嘅問題可以分做兩大種：

例：while (true) continue；呢種問題**唔會停機**－部電腦一行呢個程式就會一路行落去，永世唔會停。
例：print "Hello, world!"；呢種問題**會停機**－部電腦會逐行逐行碼行咗佢，最後停低。
英國數學家亞倫圖靈（Alan Turing）對停機問題做咗證明：圖靈用嘅係反證法，證明如果呢個世界上有個程式能夠做到噉嘅工作，就會發生一啲冇可能嘅事。呢個證明大致上係噉嘅：

想像有個程式，`halts(f)`，如果 `f` 係一個會停機嘅子程序，`halts(f)` 會出「真」（1），否則`halts(f)` 會出「假」（0），再想像以下呢個程序：

```
def g(): # 定義 g
    if halts(g): # 如果 halt(g) 係真...
        loop\_forever() # 做永遠唔停嘅 loop

```

呢個程序會引致一個大矛盾：如果 `g()` 係會停機嘅，噉 `halts(g)` 會出「真」，於是 `g()` 就會進入永遠係噉行（loop\_forever）嘅狀態－出現矛盾；而如果 `g()` 係唔會停機嘅，噉 `halts(g)` 會出「假」，於是 `g()` 就唔會進入永遠係噉行（loop\_forever）嘅狀態－又出現矛盾。因為噉，如果呢個世界有電腦曉攞一個程式嘅碼做輸入，再俾出正確嘅「呢段碼會唔會停機」輸出嘅話，就會出現一個邏輯上嘅矛盾，所以呢一個程式冇可能存在喺呢個世界上－即係話「攞一個程式嘅碼做輸入，再正確噉判斷個程式會唔會停機」係一個不可運算嘅問題。

睇埋
--

* 運算理論
* 可運算性
* 異質字悖論

攷
-

1. ↑  Church, Alonzo (1936). "An Unsolvable Problem of Elementary Number Theory". *American Journal of Mathematics*. 58 (58): 345–363.
2. 1 2  Alan Turing, On computable numbers, with an application to the Entscheidungsproblem, *Proceedings of the London Mathematical Society*, Series 2, Volume 42 (1937), pp 230–265.
3. ↑  Davis, Martin (1965). The Undecidable, *Basic Papers on Undecidable Propositions, Unsolvable Problems And Computable Functions*. New York: Raven Press.. Turing's paper is #3 in this volume. Papers include those by Godel, Church, Rosser, Kleene, and Post.
小停泊島
**停泊群島**（馬來話：**Kepulauan Perhentian**）係馬來西亞登嘉樓勿述縣嘅群島，喺西馬東北面離岸19公里嘅南中國海，最高點海拔大概100米。島附近海域係珊瑚、海龜、水母等海洋動物嘅棲息地，適合潛水或者浮潛，島上面以旅遊業為主。

停泊群島由**大停泊島**同**小停泊島**兩個主要島嶼組成，佢哋周圍有三個靠近小停泊島嘅小島。當地居民以吉蘭丹馬來人為主，但英語係當地通用語言以適應不斷增長嘅旅遊市場。

歷史
--

停泊島喺馬來語入面有「停泊」意思，因為佢係曼谷同馬來西亞之間嘅交易點。即使依家旅遊業佔咗島入面大部分經濟活動，但係幾個世紀以嚟，呢啲島嶼人煙稀少。停泊島嶼喺好多19、20世紀嘅地圖上標示為「站點島」（The Station Island）。呢個源於英國殖民時期對停泊島嘅英文翻譯。停泊島亦係1970年代越南難民同船民登陸嘅島嶼之一。

氣候
--

停泊島屬於熱帶氣候，平均溫度大約30°C，有時會有頻繁而短暫嘅雷雨。

停泊群島喺10月至3月期間為季候風季節，同大多數東海岸島嶼一樣基本上將會關閉。而度假村同渡輪服務亦會喺呢段期間暫停。停泊島每年平均有超過100英寸嘅降雨量。

旅遊
--

### 主要島嶼

由大停泊島望去小停泊島
自然旅遊為當地居民嘅收入來源。大停泊島同小停泊島都有棕櫚色嘅白色珊瑚沙灘同碧綠色大海。當地熱門嘅活動包括潛水、浮潛同游水。多數海灘啲水都好淺，可以喺附近睇到好多墨魚同鸚嘴魚。喺潛水方面，主島周圍有幾十個潛水場，仲有幾個較遠嘅離岸站點。另外，當地仲有露營、划獨木舟、釣魚、叢林徒步旅行同香蕉船等活動。

停泊島周圍水域清晰，呈碧藍色。島上嘅海洋公園有好多珊瑚同魚類。繁忙季節時嘅水係平靜，係好好學習潛水嘅時機同島上潛水中心之一。同浪中島以及熱浪島等周邊島嶼相比，停泊群島上有各種各樣嘅住宿選擇。大多數住宿都喺大停泊島同小停泊島。

瓜拉勿述旅遊業嘅增長令到當地出現好多度假村，同埋潛水多種選擇。當地好多地方提供獲得PADI認證嘅機會，可以睇見海入面各種殘骸同珊瑚礁。停泊島上有好多唔同種類嘅生物，例如蜥蜴、有毒蜘蛛同壁虎等。而喺水中同珊瑚礁附近亦有海龜、小丑魚、墨魚同黑色鯊魚等海洋生物。

小停泊島碼頭停靠住一啲細船
### 五個無人島

除咗大小停泊島兩個主要島嶼之外，停泊群島仲有五個小島嶼，呢五個島嶼都係無人住嘅。嗰度周圍有好多浮潛同水肺潛水點。

交通
--

正常營業時間，瓜拉勿述每個鐘都有提供前往停泊群島嘅渡輪服務。由吉隆坡或者其他地方嚟呢度嘅旅客可以透過蘇丹依斯邁布特拉機場同蘇丹馬慕機場，或者係東海岸線再搭巴士嚟呢度。當地碼頭亦有提供的士服務。一班渡輪大約40分鐘，而好多度假村亦會同渡輪公司合作為旅客提供服務。

當地擁有通往各間度假村嘅路線。而大停泊島上一條小徑穿過厚厚嘅叢林，一啲小徑可以通去海灘，遊客可以喺呢度自由遊蕩。乘搭水上的士，可以安排喺大多數度假勝地嘅最簡單旅行方式。群島入面旅行最簡單嘅方法係搭水上出租車。

海龜保護
----

停泊群島曾經係大量綠海龜同玳瑁築巢嘅家園。Department of Fisheries喺唔同島上面設有龜孵化場，幫助解決龜群數量減少嘅問題。但係海灘偷蛋仍然係一個持續嘅問題。

參考
--

|  |  |
| --- | --- |
|  | 維基同享有多媒體嘅嘢：**Perhentian Islands** |

1. ↑  〈回歸大自然懷抱．停泊島如世外桃源〉. 星洲網. 喺2017-07-09搵到.
2. ↑  "Explore Perhentian Islands on a next trip to Malaysia - Audley Travel". 原先內容歸檔喺2014-10-06. 喺2015-05-08搵到.
3. ↑  "Photographs of the uninhabited Perhentian islands". *Independent Travellers*. independent-travellers.com. 原先內容歸檔喺2019-08-30. 喺2014-04-10搵到.
4. ↑  islandboy\_jeff. "Van Transfer PerhentianIsland". 原著喺2012-04-23歸檔. 喺2015-05-08搵到.
5. ↑  "Perhentian Island". 原先內容歸檔喺2020-02-26. 喺2015-05-08搵到.
人頭稅收據。張收據係1918年8月2號由加拿大內務部發出。嚮1918年，唐人要交500加元先至可以合法移民去加拿大。
唐人移民加拿大，有史實嘅係始自清朝鴉片戰爭後。當年中國移民多數嚟自廣東省台山縣。重有廣東開平縣、新會縣呢些啲民間叫做五邑嘅地方。 而家，加拿大華人好多係廣東人，尤其係香港人。

1858年（即係咸豐8年），卑詩省嘅菲沙河谷（Fraser Valley）出現淘金熱，好多由美國舊金山嘅唐人移民嚟幫手開礦。嚮1871年（同治10年），加拿大聯邦為咗吸引卑詩加入，同意嚮10年之內，建成一條跨越加拿大東西部嘅鐵路（即係而家嘅加拿大太平洋鐵路）。為咗起鐵路，當局引入一批出名刻苦耐勞嘅華工，經過公司倒閉、嚴重工傷、大量死人等困難，終於10年內鐵路起好通車，沿線開發出房地產同埋市鎮直至今日。俗話有講「打完齋唔要和尚」，所以當年加拿大先後通過人頭稅同埋排華法等對待唐人移民潮。加拿大唐人嚮冇投票權嘅現實之下，經歷漫長嘅二等公民身份。

2006年4月4號，當時嘅加拿大總理哈帕好正式向加拿大唐人認錯，話加拿大以前向唐人收人頭稅係錯嘅。之後，加拿大政府賠償畀1000萬交過人頭稅嘅唐人同佢哋嘅後人，同時成立宣傳人頭稅罪惡嘅活動。

出面網頁
----

* 全加華人協進會（英文）
* 加拿大公民及移民部 - 1900-77年加拿大公民同埋移民歷史（英文）
**加拿大國家籃球聯賽**（英文：**National Basketball League of Canada**；法文：**Ligue Nationale de Basketball du Canada**）係加拿大喺2011年秋季組建嘅職業籃球聯賽。

根據官方網站嘅介紹，建立加拿大國家籃球聯賽嘅目的，係為咗填補「加拿大身為全球30大籃球強國之一，唔可以冇自己嘅職業聯賽」呢個空白。之前喺1993年同埋2003年，加拿大都有人試過建立全國性嘅職業籃球聯賽，但係兩個聯賽都祇運作咗一個賽季就草草收場。

歷史
--

 
2011年，當時喺北美頂級籃球聯賽（Premier Basketball League）作賽嘅哈利法斯雨人、聖莊市街童同埋魁北克市魁北克人喺聯賽嘅季後賽裡面，因為幾個爭議性判罰而出局。由於不滿頂級籃球聯賽嘅裁判質素同埋其他利益衝突問題，哈利法斯雨人同聖莊市街童喺季後賽結束後一個鐘頭之內，同時宣佈退出頂級籃球聯賽，並且聲明唔會承認應屆冠軍羅車士達大鯊魚[*暫譯*]（Rochester RazorSharks）贏咗季後賽。一日之後，魁北克市魁北克人亦都宣佈退出頂級籃球聯賽。伊三支球隊之後開始計劃建立自己嘅聯賽。與此同時，另外四支球隊，包括倫敦閃電、奧沙華強力、森默西風暴同埋蒙克頓奇蹟，亦都喺好短時間之內組建咗球隊。以上七支球隊後來成為咗加拿大國家籃球聯賽嘅始創球隊。

喺第一屆聯賽裡面，倫敦閃電喺總決賽裡面以3-2嘅總比數擊敗咗哈利法斯雨人，成為第一屆盟主。

賽季結束之後，魁北克市魁北克人宣佈將會搬去滿地可隔離嘅拉華亞（Laval），但係未搬成球隊就折埋咗。魁北克人嘅位置，就被一支來自滿地可嘅球隊——滿地可爵士取代咗。

2012年6月，聯賽宣佈溫莎市將會組建一支新球隊。8月1號，球隊管理層宣佈球隊會叫做「溫莎快車」，2012賽季開始作賽。

2012年11月，聯賽宣佈渥太華將會組建一支新球隊。2013年2月26號，球隊管理層宣佈球隊會叫做「渥太華戰斧」，2013賽季開始作賽。後來，由於有評論話「戰斧」伊個名唔尊重原住民文化，所以球隊管理層將個隊名改咗做「天斧」。

2013年4月，聯賽宣佈安省布藍頓將會組建一支新球隊「布藍頓A士」，初定2013賽季開始作賽。2013年5月，奧沙華強力搬咗去密西沙加，新球隊依然叫做「強力」。2013年8月，滿地可爵士由於轉售失敗，而被聯賽暫停會籍。

2014年7月31號，聯賽宣布：由於渥太華天斧嘅東主滿足唔到聯賽嘅財政要求，董事會決定褫奪渥太華天斧嘅參賽資格；以後再有公司想喺渥太華組建球隊，要重新向聯賽申請。

球隊
--

| 球隊 | 省市 | 主場 | 創立年份 | 加入聯賽 |
| --- | --- | --- | --- | --- |
| 中部賽區 |
| **倫敦閃電**London Lightning |  安大略省倫敦市 | 百威花園球場Budweiser Gardens | 2011 |
| **密西沙加強力**Mississauga Power |  安大略省密西沙加市 | 夏施中心球場Hershey Centre | 2011 |
| **溫莎快車**Windsor Express |  安大略省溫莎市 | 溫莎家庭信合中心球場WFCU Centre | 2012 |
| **布藍頓A士**Brampton A's |  安大略省布藍頓市 | 布藍頓體育及娛樂中心Brampton Centre for Sports & Entertainment (Powerade Centre) | 2013 |
| 大西洋賽區 |
| **哈里法斯雨人**Halifax Rainmen |  諾華斯高沙省哈里法斯大都會區 | 哈里法斯大都會中心球場Halifax Metro Centre | 2006 | 2011 |
| **蒙克頓奇蹟**Moncton Miracles |  新賓士域省蒙克頓市 | 蒙克頓競技場Moncton Coliseum | 2011 |
| **聖莊市街童**Saint John Mill Rats |  新賓士域省聖莊市 | 海港車站球場Harbour Station | 2007\* | 2011 |
| **王子島風暴**Island Storms | 愛德華親王島森默西市 | 信合球場Consolidate Credit Union Place | 2011 |

折埋咗嘅球隊
------

| 球隊 | 城市 | 主場 | 加入 | 折埋 |
| --- | --- | --- | --- | --- |
| **魁北克市魁北克人**Kebs de Québec |  魁北克省魁北克市 | 拉華亞大學體育館 | 2011 | 2012 |
| **滿地可爵士**Jazz de Montréal |  魁北克省滿地可市 | 皮野•沙邦諾中心球場Centre Pierre Charbonneau | 2012 | 2013 |
| **渥太華天斧**Ottawa SkyHawks |  安大略省渥太華市 | 豐業銀行球場ScotiaBank Centre | 2013 | 2014 |

參考
--

1. ↑  當時，應屆冠軍羅車士達大鯊魚嘅大股東Severko Hrywnak同時又係頂級籃球聯賽嘅大股東。
2. ↑  聖莊市街童脫離頂級籃球聯賽
3. ↑  哈利法斯雨人退出頂級籃球聯賽
4. ↑  〈魁北克人隊退出頂級籃球聯賽〉. 原著喺2012-09-08歸檔. 喺2013-02-27搵到.
5. ↑  "*PR Blunder Gold for Ottawa Basketball Franchise*". 原著喺2013年5月25號歸檔. 喺2013年4月18號搵到.
6. ↑  "Pro basketball team planned for Brampton"
7. ↑
8. ↑  "Montreal Jazz to Sit Out 2013–2014 Season". *NBL Canada*. August 5, 2013. 原著喺2013年8月5號歸檔. 喺2014年6月9號搵到.
9. ↑  *Ottawa SkyHawks kicked out of National Basketball League of Canada*, CBC, 2014-07-31
唔好同**梁粉**搞亂。
涼粉
**涼粉**（粵拼：loeng4 fan2）係漢族食品嘅一種，流行中國各地。調以醬油、醋、芥末而食，清涼爽滑，係夏季風味食品。

喺華南地區係指涼粉草及大米製作而成嘅、冷凍後成綠色或黑色膠狀凝固物，暑天可作消暑佳品，例如廣式涼粉、江西涼粉等。而潮汕就稱為草粿。而西北地區，係指用米、豌豆或各種薯顃淀粉所製作嘅涼拌粉，例如榮昌黃涼粉、四川涼粉、青海涼粉、山西涼粉等。粵港澳流行嘅涼粉係燒仙草嘅其中一種，但材料同做法都唔同。

北方涼粉嘅食法一般有兩種：一係涼拌，二係煎粉。宋·孟元老《東京夢華錄》話北宋嗰時已經有「細索涼粉」。做法係將綠豆粉泡好攪成糊狀，水煲到快滾，加入白矾並倒入已備好嘅綠豆糊，攤凍就食得。白色透明、呈水晶狀。

涼拌
--

涼拌嘅時候並唔係用刀切涼粉，而係用一個特製嘅圓形嘅似淺勺噉上面布滿圓窿嘅鐵皮——鎪子一圈喺涼粉上盤旋，粉條就喺一個個圓窿出嚟，然後裝落碗度，加上紅色嘅辣椒水、綠色嘅荆芥、麻油、香醋、細鹽、大蒜汁等調料。

煎粉
--

煎粉比起涼拌有啲複雜，因為係種手藝，賣煎粉嘅人唔賣涼粉。煎粉要有爐同鍋，賣煎粉嘅爐細，但係喺一個真正嘅農家柴火爐，用泥巴打成嘅爐膛，唔用煤炭做燃料，用麥干、豆秸之顃。鍋係平底嘅黑鐵鍋。賣家先將涼粉切成麻雀大小，然後放油鹽蔥薑之類落鍋，用文火將涼粉煎到金黃。

另外，重有一種煮涼粉嘅食法，呢種食法一般喺四川地區。將涼粉過水煮咗之後，就上碎芹菜同蔥，淋上炒製嘅酱料，又香又辣。對於煮涼粉黎講，最重要嘅就喺醬料，如果醬料無炒製好，咁煮涼粉都唔好食。

廣式涼粉做法
------

原料：

* 大米1500克
* 涼粉草500克

用新鮮涼粉草做嘅叫青涼粉，乾涼粉草做嘅叫黑涼粉。

加工方法：

1. 先將大米浸四個鐘，然後磨成米槳備用。
2. 先用清水浸洗涼粉草，洗淨後加水將涼粉草煮軟。
3. 等煮熟之後將汁留抵，攞涼粉草出嚟，將草上面膠狀物整返之嘅汁裏頭，再過第二次水。
4. 涼粉草攤凍，然後放入清水搓，草汁落咗水裏面，之後涼粉草就可以掉。
5. 將第貳次過水同先前備用嘅汁液混合，倒埋一齊。
6. 然後用隔渣袋隔渣將汁嘅渣隔走，隔到最後布袋裏面就剩渣，渣無用，掉，就可以將汁煮。
7. 將汁放到鑊煮，唔停咁攪，唔會黐底。
8. 汁液表面有大泡泡就表示熟咗，要將泡泡撈走，都係污糟嘢。
9. 最後將汁液倒入容器，等凉咗凝固後就完成，雪凍後切成細細塊。可加蜜糖、白糖或豉油辣椒，滑溜爽口。據講有清熱解毒之效。
**股東大會**（Shareholders Meeting）由全體股東組成，係公司嘅最高權力機構，分為年度股東大會（又稱週年股東大會；Annual General Meeting，縮寫AGM，直譯「年度大會」）同臨時股東大會。年度股東大會每年召開一次，應當於上一會計年度結束後嘅6個月內舉行；臨時股東大會則會喺特殊情形時喺法律規定期限內召開。股東會嘅議案投票通過與否並非取決於投票股東人數，而係由投票股東嘅持股比例加起來係咪超過冚唪唥股權嘅半數來決定，會議主要內容為選舉董事、監察人，決議盈餘分配、蝕撥補及其他重大議案。喺某啲國家如美國，部份股東如創業時嘅股東，可以喺股東大會獲得高過佢哋持股比例嘅投票權，例如持有一股股票但係擁有兩股股票嘅投票權。一般嚟講，股東會都係由公司嘅負責人（如董事長）親自主持。另外，為解答股東公司法令與財務問題，需要指派律師與會計師列席。

紀念品
---

喺一啲地方，如日本、台灣，召開股東大會前，部份公司會贈送紀念品畀股東，紀念品嘅內容大多為：

* 價廉嘅日常生活用品，如米、手電筒
* 公司自己生產嘅產品，如台塑集團贈送自家生產嘅洗衣粉等
* 服務嘅優惠券、限定門票，如日本嘅電影公司贈送股東電影招待券、唱片公司舉辦剩係得股東可參加嘅演唱會等。

不過都有公司為降低成本，而唔送任何紀念品畀股東。

另類股東會
-----

除咗一般嘅股東會外，有啲公司嘅股東會會加入額外嘅項目，例如鴻海集團曾喺股東會結束後招待與會股東到員工餐廳用餐。而波克夏更將股東會擴大舉辦成幾日嘅嘉年華會，旗下嘅各公司會設攤展示。

大會相關事項
------

* 董事會
* 註冊會計師
* 財務報告
* 年報

攷
-

1. ↑  第七條（股東會主席、列席人員）

| * 睇
* 傾
* 改
公司職務（英文：Corporate title） |
| --- |
| 決策層 | 
* 董事長
* 副董事長
* 代表董事
* 執行董事
* 非執行董事
* 首席執行官（CEO）
* 總裁（英文：President (corporate title)）

 |
| 高層管理 | 
* 首席行政官（CAO）
* 首席品牌官（CBO）
* 首席內容官（CCO）
* 首席技術官（CTO）
* 首席運營官（COO）
* 首席財務官（CFO）
* 創意總監
* 發展總監（英文：Development director）
* 法律總監（英文：General counsel）
* 副總裁

 |
| 中層管理 | 
* 總經理
* 經理
* 客戶經理（英文：Account manager）
* 主管

 |
| 相關條目 | 
* 董事會
* 監事會
* 公司治理
* 管理薪酬（英文：Executive compensation）
* 人才管理
* 高階管理人員
* 組織創始人

 |

|  |  |
| --- | --- |
| 權威控制 | 
* LCCN: sh85128219
* GND: 4023690-0
* NDL: 00564375
* NKC: ph596744

 |
**源溪**，亦叫**源頭**，係廣東廣州嘅一條村，舊底屬南海縣金利司恩洲堡，而家屬荔灣區南源街道。條村喺西關平原北邊，南邊有駟馬涌流經。北接西場、增埗，南連澳口，世居村民姓蕭、馬、何、梁，都有宗祠。

史
-

源溪村原先村主係姓丁、麥。南宋時期，蕭氏先祖由山東蘭陵遷入源溪。元末明初，馬氏由廣東新會遷入源溪。後來梁氏、何氏陸續遷入。明清兩代，屬南海縣金利司恩洲堡。

中華民國初年，屬南海縣二區。1928年，屬廣州市南岸區。1949年12月，屬廣州市南岸區源溪街。1950年6月，南岸區改名西村區，屬西村區源溪街。1951年9月，屬廣州市西村區南源街。1952年9月，屬西區南源街。1953年1月，屬西區人民政府駐南源街。1955年5月，屬西區南源街。1960年5月，屬廣州市西區西村人民公社管理委員會；同年8月西區改名荔灣區。1961年8月，撤社復街，屬廣州市荔灣區南源街。1968年4月，屬荔灣區南源街革命委員會。1980年9月，屬荔灣區南源街源溪社區，一路到而家。源溪舊時有部份係屬西郊人民公社（1987年改名叫西郊行政村）。2002年，廣州​​市城中村改革，源溪正式唔再屬西郊村管。

攷
-

1. 1 2  廣州市荔灣區地方誌編纂委員會辦公室 (2017). 〈源頭村〉. 《廣東省自然村落歷史人文調查（荔灣區）》. p. 27-30.
**蔡易餘**（臺灣閩南話：Tshuà I̍k-û；1981年3月14號—）係中華民國民主進步黨政治人，律師出身，喺嘉義縣布袋鎮新塭出世，係民主進步黨前立法委員蔡啟芳個仔。

蔡易餘係台灣第9、10屆立法委員，民主進步黨中央常務執行委員。國立嘉義高級中學畢業、國立臺灣大學法律學系財經法學組畢業。

2012年民主進步黨通過徵召佢做中華民國第八屆立法委員選舉參選人，但當時佢以差距0.61%輸咗畀時任立委翁重鈞。2015年3月27號，民進黨公布嘉義縣海區立委初選民調，蔡易餘獲得40.87%，擊敗前立委林國慶嘅37.89%，獲得提名參選2016年立委選舉。2016年1月16號，蔡易餘以72469票高票當選第九屆立法委員，2016年2月1號正式就職。

政治立場同埋關注嘅議題
-----------

睇埋：被視為受到中華人民共和國政府影響嘅非本地媒體一覽
佢會關注中國一啲對外影響力嘅滲透同埋宣傳。例如，佢曾經公開批評新加坡《聯合早報》，形容佢係一個親中派嘅媒體，亦係中國大外宣嘅一部分。佢亦曾經關注滴滴出行喺台灣嘅營運，指後面有中國資金背景，而滴滴出行之前就涉嫌出售車主個人資料，擔心台灣用戶嘅資料會送咗去中國，形容係中資入侵國內運輸業。亦因為咁，佢有時會成為中國內地小粉紅攻擊嘅對象。

佢喺2020年美國總統選舉期間支持當奴侵。

參考
--

1. ↑  以差距7.53%擊敗前東石鄉長林純金個仔林江釧嘉義縣海區立委初選　蔡易餘擊敗林國慶，台灣蘋果日報，2015年3月27日
2. ↑  三立新聞網 (2020-04-13). 〈星媒護航譚德塞批台亂罵人 遭起底「親中背景」 | 政治 | 三立新聞網 SETN.COM〉. *www.setn.com* (中文). 喺2021-05-21搵到.
3. ↑  〈「滴滴出行」在台上線 立委：背後或有中資〉. 《大紀元時報 香港｜獨立敢言的良心媒體》 (香港中文). 2018-02-02. 喺2021-09-16搵到.
4. 1 2  〈無懼五毛洗版 台立委：挺特朗普沒有不對〉. 《大紀元時報 香港｜獨立敢言的良心媒體》 (香港中文). 2020-11-10. 喺2021-09-16搵到.
| How to read a taxoboxHow to read a taxobox**紫萍** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Lemnaceae |
|
|
|
|
|
| 屬 | 紫萍屬 *Spirodela* |
|
|
|
|
|
|
|
| 種 | **紫萍 *S. polyrrhiza*** |
|

 |
|
| 二元學名 |
| ***Spirodela polyrrhiza***(L.) Schleid. 1839 |
|
|
|
|
|
|
|
|
|
|
|
|
|
|
|

**紫萍**（粵拼：zi2 ping4；學名：*Spirodela polyrhiza*）係天南星科紫萍屬嘅水生草本植物，而家喺全球各地熱帶、亞熱帶、溫帶嘅水田、水溝、湖灣邊嘅沼澤地都可以搵到。

樣
-

根5～11條。葉扁平，圓形，長4～10mm，正面深綠，背面紫。花單生或2～5個簇生，屬佛焰花序，樣似苞囊，上面稍微有些少凹，公乸同草（數量係2公1乸），多數生喺葉狀體邊開裂位；每年6～7月開花。果屬園波形，邊緣有翼。

用途
--

植株可以攞嚟做飼料，亦可以做藥。

有關嘅書
----

* 武汉植物图鉴 第484页　　湖北科学技术出版社　ISBN 978-7-5352-7422-9

連出去
---

* 紫萍 Spirodela polyrrhiza 中国植物志
* 紫萍的功效与作用 苹果绿养生网
白雲仙館入面嘅古樓
**白雲仙館**（粵拼：baak6 wan4 sin1 gun2），係廣東省廣州市嘅一間道觀建築物，位置喺越秀區麓湖公園東門嘅麓湖路嗰頭。呢間嘢係1812年始建嘅。

敘述
--

呢間嘢係面向麓湖。而高坡係由大理石嚟圍住，其中有5嚿1平方米面積嘅花崗岩，分別劃住「白雲仙館鄒魯」呢啲字。入咗大殿之後重有嚿「博愛 孫文」嘅字出嚟。而喺山門石柱、門柱同埋殿柱嗰度都有寫到對聯出嚟。

史
-

呢間嘢初頭係廣州文人墨客嘅打戥地頭。後尾呢度供奉咗呂洞賓，就有咗道士過咗嚟睺住呢度。

1900年代初試過畀毀，1946年修復返，時中山大學校長鄒魯題埋石刻。

喺文革陣間屋由於破四舊，畀嗰時啲紅衛兵徹底揼爛曬，1984～1985年間經市政府出返數修復，1984年9月28號當成觀光景點重開。地方外判過開竹林餐廳。

2014年，廣州市道教協會同廣州市白雲山麓湖公園管理處簽訂咗移交管理協議，建築轉畀返道教打理。經過重修，喺2016年1月18號再事開放返，呢日舉行咗神像開光法會。廣州道教養生公益團白雲仙館養生基地同時喺呢度設立。

出面網頁
----

* 白云山旅游攻略之白云仙馆 相約久久

1. ↑  天河區志·名勝古蹟
2. ↑  〈白云古迹 白云仙馆〉. 广州市白云山风景名胜区管理局. 原著喺2020年3月28號歸檔.
3. ↑  广州日报 (2016-01-19). 〈道教白云仙馆恢复开放〉.
**古百越語底層**（粵拼：gu2 baak3 jyut6 jyu5 dai2 cang4）係響粵語同吳語裏頭保存落來嘅古百越語特點，深深噉影響住粵語同吳語。佢令粵語同吳語明顯同其他漢語族語言唔同，擁有獨特嘅特徵。

起源
--

嶺南同江南一帶，響古代重未漢化之前，住嘅係百越族土著，講嘅係百越語言。呢啲語言，同漢語好唔同，但係就似現時嘅苗、瑤、壯呢幾個少數民族嘅語言，同侗台語系關係密切。粵語同吳語，係中原同楚地移民種種語言，融合而産生出來嘅，所以有啲古百越語嘅特點，仍然保留到今日，成為粵語同吳語嘅一個底層。呢個底層，可以話係古百越語嘅殘留。

特點
--

### 文法

苗、瑤、壯語響修飾名詞嘅時係，會將修飾語放響名詞嘅後面。粵語有啲詞都係噉樣，好似「雞公」、「豬乸」、「貓仔」、「菜乾」噉，當中「公」、「乸」、「仔」、「乾」係用來修飾「鷄」、「豬」、「貓」、「菜」嘅。但係北路官話，就叫「公雞」、「母豬」、「小貓」、「乾菜」、「食物」，個修飾語係擺響名詞之前，次序同苗、瑤、壯、粵語、西南官話（同埋一啲其他非官話語言同南方官話語言）啱啱相反。呢個現象反映出，響一啲最底層嘅常用詞裏面，粵語仍然保留住古百越語呢個文法特徵。

「嘢食」經常着當作一隻例畀修飾語後置種現象，但其實屬於重新分析現象。

### 語音

粵語嘅元音，有分長短，呢個特點係其他漢系語言無嘅。反而同瑤、壯語嘅元音同粵語一樣，都有分長短。粵語元音長短分得最明顯嘅，係aa（國際音標：[aː]）同a（[ɐ]）呢一對。呢兩個音可以配上任何韻尾，組成最少對立體，見下表。aa同a兩個元音最主要嘅分別，係發音時拖幾耐，aa明顯耐過a。雖然兩個音嘅音質有少少唔同（發[a]時條脷低過[ɐ]一啲啲），但係母語係粵語嘅人主要係依賴時間嘅長短來區分呢兩個音嘅。外省人學粵語學得唔好，就會唔識分呢兩個音，通常會將a讀成aa，於是乎「心」讀成「三」、「米」讀成「買」，一聽就知唔係本地人。

粵語長aa音同短a音嘅對立| 長aa音 | 韻母 | aai | aau | aam | aan | aang | aap | aat | aak |
| 字例 | 拜 | 教 | 斬 | 翻 | 彭 | 峽 | 殺 | 百 |
| 短a音 | 韻母 | ai | au | am | an | ang | ap | at | ak |
| 字例 | 閉 | 夠 | 枕 | 分 | 朋 | 合 | 失 | 北 |

聲調方面，標準粵語有九個（有啲地方有十個），多過其他漢系語言；而且有入聲類別，係大部分漢語系北方話無嘅。入聲只會配合-p、-t、-k三個韻尾出現，而舒聲（即係非入聲）就唔會搭-p、-t、-k尾。苗、瑤、壯語亦係聲調豐富嘅語言，一般有至少八個聲調，同粵語不相伯仲；而且佢哋都係有入聲同舒聲之分，都係入聲韻收-p、-t、-k尾，其餘嘅韻母都係配舒聲調。而最奇嘅地方，就係壯語同粵語都有三個入聲調，最高音嗰個只會搭短元音，中高音嗰個只會配長元音，而最低音嗰個就長、短元音都可以搭，兩種話嘅入聲分配規律全完吻合。[未記出處或冇根據]

聲母方面，粵語有gw（[kʷ]）、kw（[kʷʰ]）兩個圓唇化軟顎聲母，非常獨特，係其他漢系語言無嘅；反而苗、瑤、壯語都有呢兩個聲母。[未記出處或冇根據]

### 辭彙

如今嘅粵語，依然保留咗唔少古百越詞語。如果以使用頻率計，啲冇喺古漢語文獻有記載過嘅詞彙有兩成咁多；按個數計嘅比較研究、畀廣府話、南寧平話啲現代詞彙戥現代壯語嘅、顯示分別有215同162個關係詞着認爲係壯侗底層詞畀前述兩者。呢啲詞，好多時都有音無字（例如：「laan1開」個laan1），就算有字可寫，都可能係借用其他字（好似：「甩」），或者係新造字（例：「蠄蟧」）。

呢一類詞，好多都俾漢源詞取代咗，但係亦有一啲以地名嘅形式鎖住咗，流傳到家陣。不過，呢啲詞嘅真正意義，就俾人遺忘咗。例如：「六建」、「六賀」、「六謝」、「六吟」嘅「六」，其實係「山涌」噉解；「那務」、「那霍」、「那錄」嘅「那」（壯話：naz；國際音標：na˧˩），係「田」噉解；而「羅鏡」、「羅龍」、「羅沙」個「羅」，即係「山地」。留意：呢啲地名嘅構詞方法，係主詞行先、修飾詞在後，保存咗古百越語嘅語法。[要更加好嘅來源]

其中一批比較易識別嘅古百越語底層詞，係嗰啲讀濁聲母（m-、n-、ng-、l-）配陰聲調（第1、2、3、7、8聲）嘅字。噉係因為漢語詞響粵語嘅語音發展有一定嘅規律：古代濁聲母嘅詞，今日會用陽聲調讀（第4、5、6、9聲），好少有例外（好似個「媽」字噉）。當然，單睇讀音係唔夠嘅，重要查埋其他漢系語言有無同源詞，有無源自古代嘅漢字用來寫呢個詞，同埋個漢字係唔係借字，重要查下其他侗台系語言有無一啲發音、意思都相近嘅詞，先致可以有把握話佢係古百越語底層詞。[未記出處或冇根據]

吳語方面，通常認為南吳語嘅百越語底層成份遺存較多。以温州話為例，温州吳語入面有好多基本詞彙同而家嘅泰傣壯侗語一樣，亦都一啲同京語一樣。例如：㯱（pe33，柚子）同侗語一樣；雾（moe22，雾），同水語一樣；篺（bba31，木筏）、捋（lai35，轻轻抚摩）、謴（gang42，辱罵）同泰語一樣；迫（ba213，鞋隔褙）、咄（dai213，鳥啄物）、亦（yi213，又、也）、埕（zzeng31，酒瓮，酒壇）同壯語、侗語一樣；念頭（nyi22 ddeu31，上瘾）、玍（nie22，勉力支撑）、蕊（nyv22，蓓蕾）同越南語一樣。 又好似温州話叫田野做「垟」，有好多地名中帶有「垟」字，如：「翁垟、林垟」等。《集韵·陽韵》雖然收咗呢個字，但佢嘅意思係「土怪」，同田野嘅意思一啲關係都冇。有人考證過呢個字可能係古代百越語嘅遺留，音同傣語一樣。又好似温州人將傻、蠢、不明事理講做「憨」（hoe33，讀音好似「蚶」），例如：個人全憨個、個人真憨裏塌氣。亦可以同名詞連住用，例如：「憨猪」。壯侗語都有近似嘅音義，呢啲可能係古百越語殘留嘅「底層」。[未記出處或冇根據]

睇埋
--

類:古百越語底層詞

有關嘅書
----

* 《粵語壯傣語問題：附語法語義詞彙問題探討》 劉叔新著 北京商務印書館 2006年5月第一版 ISBN 7-100-04660-2

參攷
--

1. ↑  linguistika 語研 (2017). 〈在「錯誤」中變化的語言 — 淺談粵語詞語重新分析現象〉. 《語研》.`{{cite web}}`: CS1 maint: url-status (link)
2. ↑  〈粵語中的百越語成分問題〉 李敬忠著 刋載於《學術論壇（雙月刊）》 1991年第5期 第65-72頁 ISSN:1004-4434.0.1991-05-012
3. ↑  班弨 (2006). 《论汉语中的台语底层》. 民族出版社. ISBN 9787105075072.
4. ↑  《壯語簡志》 韋慶穩、覃國生編著 北京民族出版社新華書店 1980年第1版 書號：9049.9 第103頁
5. ↑  百度貼吧：粵語不是粵人古語（古百越語） 而是中原夏朝官方語言
**古洞**（**Kwu Tung**）喺香港新界北面，響麒麟山北，河上鄉西南，雙魚河一帶。原本只係一條細村來，喺青山公路南、麒麟山北同雙魚河西之間，家下歐意花園嘅地方，而家下主要講係雙魚河以西（近青山公路一小段河東），河上鄉以西南，馬草壟以南，西到白石凹嘅平地，同埋麒麟山北同東北一帶。由於香港政府將青山公路，古洞可愛忠實之家到粉錦公路尾，上水彩園邨對角一段，叫做古洞段，搞到連帶雙魚河東到上水都畀人誤以為係古洞，所以有時金錢、燕崗、松柏塱、丙崗都當埋入古洞。

古洞一帶有大量竂屋。

名
-

洞或者洞係可能指古越蠻住嘅地方。後尾呢處變咗係圍頭人、客家人同少數潮州人聚居地。

地理
--

今日古洞有三山環抱，南有麒麟山，東北有鳳崗山，西北有白石凹到馬草壟之間唔知叫乜山。麒麟山東有雙魚河，南向北流去上水，同石上河會合。英國人將古洞到上水、粉嶺呢個大谷地叫Long Valley，意思係好長嘅谷。Long Valley呢個名家下用咗來指塱原。

原古洞
---

原本古洞係一條細村，雙魚河西便，同麒麟山東北角交界之處。原本係大唔過東便附近金錢、燕崗同河上鄉三條村。

條村響上水到新田兩大村路上正中間，條路由上水向西南行到松柏塱，轉西行，過雙魚河到古洞，古洞向西行，過坳再向西行就到新田。英國人將呢條路變成青山道，即後尾嘅青山公路。而古洞有路南行到石崗，出古泂南行過雙魚河到担水坑，向西南經唐公嶺到蓮塘尾，再南行到打石湖，過坳到亞公田，再落係上輋、竹坑、橫台山同石崗。其中蓮塘尾到橫台山呢段，後尾開成粉錦公路。

原古洞村嘅田地主要響麒麟山腳，同向北嘅谷地平原。北便田地後尾都變成家下屋地廠地。

今日古洞村
-----

今日古洞村，經已唔係原居民村，面積都幾大，村屋都幾散下，佢北便同馬草壟交接，東北便接河上鄉，東便接燕崗，東南便接金錢。家下分為兩村，一北一南，分界響河上鄉路同青山公路洲頭段。行政上，兩個都歸入上水鄉事委員會之下。雖則話係兩個村，實際上係好多條村夾成。

北村有374公頃，約莫住咗1500人，分五區，即係東方區、塘角區、煙寮區、聯和區同埋鳳崗區。上水展能運動村以南一帶，有約莫50間工廠，多數係木廠、廢物回收場、食品廠同車廠。

南村由石仔嶺伸到去古洞水塘。

發展
--

香港政府計劃將古洞粉嶺公路北面，發展為邊界市鎮。古洞北新市鎮佔地498公頃，設計容量為10萬人。

新市鎮南便有港鐵東鐵綫落馬洲支線穿過，並且喺新市鎮中心預留古洞站。

注
-

1. ↑  《香港地名探索》．饒玖才著，香港野外學會策劃，天地圖書1998年，第九頁
2. ↑  〈塱原鄰近鄉村尋源〉. 原著喺2008年10月9號歸檔. 喺2008年8月3號搵到.
3. ↑  〈古洞（北）村代表選舉〉 (PDF).`{{cite web}}`: CS1 maint: url-status (link)
4. ↑  古洞發展區 財團購地佔半 政府倡公私合作 學者籲防「官商勾結」
(明報) 11月 19日 星期一 05:05AM
5. ↑  〈古洞（南）村代表選舉〉 (PDF).`{{cite web}}`: CS1 maint: url-status (link)
天平架校區同和校區
 **白雲區行知職業技術學校**（粵拼：baak6 wan4 keoi1 hang4 zi1 zik1 jip6 gei6 seot6 hok6 haau6）
（行字讀衡），1979～1984年間嗌過**廣州市第122中學**，係中國廣東廣州一公辦技校，1962年開辦，有兩個校區，分別喺天河區同埋白雲區入面。

佢係白雲區唯一公辦省級重點職業學校。

名
-

呢間學校嘅校名出自中華人民共和國教育家——陶行知。

兩個校區
----

* 天平架校區：天河區天平架興華路興華直街316號
* 同和校區：白雲區同和握山北東街五巷16號（白雲山東北角山腳）

校服色
---

|  |
| --- |
| 白雲行知技校嘅校服 |
|  |  |  |

短袖
* 衫：　，有領有紐扣。領　帶些少　邊；兩袖　，上高位帶條　嘅中等厚度綫。左右對稱。
* 褲：　，兩邊各有條　嘅中等厚度綫，入面帶有ENGRAVERS MT字體嘅「BYXZ」字樣。

長袖
* 衫：　　相間。領　帶啲　斜線紋，袖口　帶一條　　相間嘅綫。兩袖同正反面都係　底色，有個　嘅鈍角三角形，兩個三角形組合睇落去似條折線噉。左右對稱。
* 褲：　，兩邊各有隻　嘅大直角三角形。

棉褸
　　相間。領　；兩袖上　下　，分界綫成斜線，喺關節靠上部分。正反面都係上　下　，分界綫喺心口位。喺右半部分近膊頭位有　同　相間嘅花紋響度。左右唔對稱。

史
-

學校喺1962年7月成立，初期係廣州軍區屬下嘅子弟學校，嗌過**廣州軍區工程兵子弟學校**，期間一直以小學教育為主。3年後，由於廣州軍區退出管理，學校改名做**握山新村小學**。1973年8月開始改名做**廣州郊區興無十年制學校**兼改制成十年教育制學校，重加開初中部，6年後正式取消小學部兼改名做**廣州市第122中學**。1984年8月加開技工學校機構而改名做**白雲區職業高級中學**後，因紀念陶行知先生嘅貢獻而改多次名嗌做**白雲區行知職業高級中學**重喺9年後改名做**白雲區行知職業中等專業學校**。1994年11月加開駕駛培訓中心，兩年後正式取消初中部兼降級成技校。2004年4月，學校正式改名做**白雲區行知職業技術學校**，五年半之後亦加開咗幼稚園分校，重喺2013年喺雲山熹景家園加開咗屬下嘅幼稚園。

出面網頁
----

* 白雲區行知職業技術學校嘅官方網站
林村許願樹
**林村許願樹**（英文**Lam Tsuen Wishing Tree**），香港名樹，位於林村放馬莆村，村民叫**香仔樹**。原為村民習俗，拜天后，拋掛寶牒上樹，之後香港出咗名，冠以許願樹，變成許願勝地，榕樹不勝負荷，今改以膠樹代替，亦種新樹分擔，石頭改用橙。榕樹就近林村天后廟，廟建於大清乾隆年間。由於太過出名，過年太多人前往求福，林錦公路塞車。

歷史
--

林村許願樹，如今有榕樹兩樖。最初更無指名邊一樖，樟樹、洋紫荊樹，都做過許願樹。村民視樹為神靈，樹根處燒香蜡燭冥鏹祈褔許願，稱為**香仔樹**。後來村製寶牒，姓名、出生年月日及願望，寫落寶牒，附加百解符、貴人指引及祿馬衣等，綁石，然後誠心參拜，後拋上樹幹，唔跌即願望可成真。

拋寶牒許願，原本道教流傳習俗。大埔放馬莆村民，新年到天后廟拜過天后，就喺廟外大樹，拋寶牒許願，久而久之，村口大榕樹就變咗許願樹。村中習俗，原甚少人知。一九九八年，無綫電視劇集《冤家宜結不宜解》，習俗由此廣傳開去，吸引香港人甚至外地遊客，去林村許願樹許願，新年期間甚旺。

許願樹因年代而變，原本天后廟側，第一代通心大樟樹，第二代洋紫荊，先後燒死。善信後來改拜百年大榕樹，村內又移植榕樹仔，視為第三代。林村許願樹兩樖，各司其職，細求子女同姻緣，大求學業、事業、家宅、財運同健康。

村內許願樹仔
從增城引入的「新」許願樹
許願樹受到寶牒纏繞，變得脆弱。二〇〇五年二月十二號，年初四，許願樹不勝負荷，主幹塌下，兼多人受傷。當局明令禁止拋寶牒上樹幹，改設木製許願架，供遊人掛上寶牒，教樹休養生息。然而，仍有遊客不理勸喻，寶牒拋上樹。政府有出力救樹，之不過重傷，只得四成生命力，無復原跡象。專家曾視察過，許願樹無新氣根「落地生根」，綠葉買少見少，斷定許願樹步入衰老期，估計五年十年內枯死。二〇〇八年，三年急救，許願樹大病初瘉，有生新葉新氣根。

二〇〇八年，新創建集團慈善基金同綠色力量合辦，「港人·港樹·港情」中，選「香港人的榕樹」，經過近三個月投票，林村許願樹以二千二百八十六票，獲選為「香港人的榕樹」。

新春期間，民政事務總署會加派義工及制服團體，勸市民不要拋寶牒上樹，若屢勸無效，警方會票控拋寶牒善信。

二〇〇八年三月三十號，林村鄉公所，自廣州增城移植棵細葉榕，做許願樹，距舊樹十米。樹齡六七十年，高二十英呎，修剪成樹托二十三個。同時鄉公所會斥資三百萬港圓，興建設施，包括加設許願石及建許願廣場。新樹禁擲寶牒，樹旁安放鐵架供市民掛上寶牒。

二〇〇九年，林村鄉公所，設塑膠許願樹，高十五英呎，畀市民拋寶牒，塑膠樹只有原樹高度一半。另外，善信可購模擬寶牒，十圓一個，用荳同棉花包裝成袋，代替橙，在許願紙寫上願望，綁袋拋上樹。

二〇一〇年年，鄉公所將林村公立學校，闢為許願廣場，舉行「林村許願嘉年華」，並花費三十八萬港圓，自廣州訂製桿仿真細葉榕同祈福架，樹高二十五英呎，玻璃鋼造，輕身塑膠橙，綁上寶牒擲上樹，寶牒升至廿圓。

### 許願池

二〇一一年，許願樹旁設許願池，許願池為長方形玻璃水道，大眾可於許願咭上寫上願望，放於蓮花許願燈，落池中作祈福。

### 許願木鎖

二〇一五年，大埔林村參考外國愛情鎖，許願節特別製作木鎖，寫下願望並鎖上祈福。

* 2009年15呎塑膠許願樹2009年15呎塑膠許願樹
* 2010年25呎塑膠許願樹2010年25呎塑膠許願樹
* 掛滿許願寶碟的許願樹掛滿許願寶碟的許願樹
* 塑膠橙及許願寶牒塑膠橙及許願寶牒

拯救許願樹
-----

1. 禁止市民向樹木投擲寶牒，解除樹上物件；
2. 移走樹下鐵架；
3. 拆除樹冠以下混凝土；
4. 翻鬆樹下泥土，重新鋪上高質有機土壤；
5. 移去樹下混凝土及鐵架，並加上圍欄，禁人走近；
6. 建立支撐系統；
7. 設立數個「許願架」，當中兩個刻有十二生肖，讓市民選擇自己生肖的位置，掛上寶牒。

* 二〇〇五年許願樹二〇〇五年許願樹
* 支撐系統支撐系統
* 許願架許願架

交通
--

大埔方向及元朗方向巴士站
巴士
* 63R：林村許願樹-大埔墟站（節日特別線）
* 64K：元朗（西）-大埔墟站
* 64P：大埔墟站→嘉道理農場（下晝繁忙時間線）
* 65K：嘉道理農場→大埔中心（上晝繁忙時間線）

專線小巴
* 25K：大埔墟（懷仁街） ↺ 梧桐寨

睇埋
--

* 林村
* 林村河
* 許願卡
* 社山大樟樹

攷
-

|  |  |
| --- | --- |
|  | 維基同享有多媒體嘅嘢：**林村許願樹** |

線上來源
* 大埔林村許願樹
* 林村許願樹馳譽一甲子
* 許願樹施手術專家救亡
* 林村許願樹獲選「香港人的榕樹」
* 新許願樹落户 林村現生機
* 兩代許願樹爭寵角力
* youtube：林村許願樹祈福大典（wishing tree hk）

文中引用來源

1. ↑  〈許願樹已是第三代〉. 原著喺2008年5月24號歸檔. 喺2017年9月2號搵到.
2. ↑  荃話題：世界‧樹
3. ↑  〈許願樹「養傷」禁拋寶牒〉. 原著喺2020年3月27號歸檔. 喺2017年9月2號搵到.
4. ↑  許願樹生命力剩四成 雖長嫩枝 卻遇白粉蚤
5. ↑  〈百歲許願樹喜再現生機〉. 原著喺2009年4月16號歸檔. 喺2017年9月2號搵到.
6. ↑  〈許願樹膺最值港人回憶樹〉. 原著喺2008年5月22號歸檔. 喺2017年9月2號搵到.
7. ↑  增城許願樹落戶林村 幹強枝茂 百齡益壯 福蔭善信
8. ↑  〈塑膠樹暫代許願樹〉. 《新報》. 喺2009-02-08搵到.`{{cite news}}`: CS1 maint: url-status (link)（繁體中文 - 香港）
9. ↑  〈大埔林村新春大变身 仿真许愿树可掷宝牒〉. 《中国新闻网》. 2010-02-01. 喺2010-02-22搵到.（簡體中文）
10. ↑  林村增設許願池讓市民祈福[*失咗效嘅鏈*]
11. ↑  〈林村迴轉池放花燈 「有新意無特色」〉. 原著喺2011年2月8號歸檔. 喺2017年9月2號搵到.
12. ↑  〈香港許願節 新增許願木鎖〉. HK.ULifestyle.com.hk.

座標: 22°27′23″N 114°08′34″E﻿ / ﻿22.456264°N 114.142703°E﻿ / 22.456264; 114.142703
唔好同**廣州市白雲區第一人民醫院**搞亂。
白雲區人民醫院
 **白雲區人民醫院**（粵拼：baak6 wan4 keoi1 jan4 man4 ji1 jyun2）
係中國廣東廣州一有醫療、教學同科研喺埋一齊嘅綜合性二甲醫院，1959年9月開辦，位置喺天河區廣州大道中1305號。

呢間醫院雖然個名帶「白雲區」，但佢唔喺白雲區，喺天河區。

史
-

醫院喺1959年9月開辦，初期喺廣州市郊區蔴鷹崗東邊一帶搞，嗰時因屬白雲區而改成噉嘅名。1985年1月，廣州市人民政府新搞咗個天河區。兩年後因廣州市郊區改嗌白雲區，重將廣園東路以南到水蔭路一帶劃入天河區而變成唔喺白雲區嘅醫院。隨後因醫院同所屬區唔一致情況，令醫院分別接受白雲同天河兩區啲領導嚟巡查同指導，期間一直做緊蝕本生意，試過攞咗廣州第一間攞咗「二甲醫院」稱呼嘅區級醫院。

後嚟政府考慮到醫院同所屬區唔一致，及成日做蝕本生意嘅關係，白雲區人民政府決定喺2012年12月喺白雲區黃邊嘅黃石北路搞新嘅總部，重喺2017年7月14號動工。而原先喺天河區嘅醫院亦打算喺新嘅院區起好之後降級成分院機構。

註
-

1. ↑  〈白云区人民医院蜗居天河廿余年 结束寄养拟回家〉. 《金羊网》. 鳳凰網. 2011-11-18. 原著喺2020-03-28歸檔. 喺2018-05-01搵到.
2. ↑  〈白云区人民医院"回娘家"〉. 《廣州日報大洋網》. 2017-07-17. 原著喺2018-09-29歸檔. 喺2018-05-01搵到.

出面網頁
----

* 白雲區人民醫院嘅官方網站
**徐宏傑**（**Tsui Wang Kit**，1997年1月5號—）係香港足球員，踢右後衛，香港出世。由於佢喺2018年1月第40屆省港盃兩回合中嘅表現而令佢俾中甲球會梅州客家睇中，喺1月9號簽咗五年嘅合約以內援身份加盟，而家效力中國足球協會甲級聯賽球會梅州客家。

早年生活
----

徐宏傑喺香港出世，中二嗰陣加盟離島區隊青年隊，直到一年後俾朋友邀請嘗試考入流浪青年軍，加盟後因為時時犯錯導致信心盡失，最終佢成季有時甚至連後備席位都沒有、只係得兩三場上陣機會。到中四時佢打算放棄足球專心喺籃球上發展，好彩當時佢嘅足球校隊隊友係學界冠軍而積極練習，結果佢俾班隊友感染並重新愛上足球離開籃球隊，後尾佢成功爭取到流浪青年軍嘅正選位置後，喺中五時為求進步主動向青年軍教練羅國豪請求到一隊跟操，結果佢俾當時一隊教練列卡度賞識安排到標準流浪訓練，同埋喺中六應考中學文憑試前獲流浪總監李輝立同羅國豪邀請註冊成職業球員。

職業生涯
----

### 標準流浪

徐宏傑喺2015年7月正式由青年軍升到標準流浪一隊，同埋俾香港代表隊上陣70場嘅李志豪指定係佢嘅接班人，而佢喺2015年10月26號對東方嘅聯賽盃分組賽正選上陣，係佢職業球員生涯嘅處女戰，佢喺場波64分鐘被換出，結果協助流浪爆冷以2–0 贏咗，隨後佢喺11月1號對傑志嘅聯賽，第一次喺聯賽上陣，喺56分鐘因累積兩面黃牌而收到職業生涯首面紅牌，結果流浪以0–2輸咗，跟住徐宏傑喺2016年2月28號作客傑志嘅聯賽，正選上陣擔當左後衛，結果佢只係26分鐘就俾教練換出，而佢亦都返到後備席痛哭，最終流浪以1–2落敗。結果徐宏傑喺職業生涯首個球季喺各項賽事上陣達17場，並協助流浪係9支球隊中獲得第8名護級成功。

榮譽
--

香港代表隊
* 省港盃冠軍（2018年）

參考
--

1. ↑  標準流浪終響勝鼓 互聯網檔案館嘅歸檔，歸檔日期2021年3月27號，. 東方日報 2015年10月26號

出面網頁
----

* 香港足球總會網頁球員註冊資料
鼎卦
**鼎卦**，或者就咁叫**鼎**，係六十四卦之中嘅第五十卦。佢上卦係離卦，代表火，即係☲；下卦係巽卦，代表風，即係☴。所以，鼎卦就畫成䷱。為咗方便記住卦象，佢有個名叫**火風鼎**。

卦辭
--

元吉，亨。

彖曰：鼎，象也。 以木巽火，亨飪也。 聖人亨以享上帝，而大亨以養聖賢。 巽而耳目聰明，柔進而上行，得中而應乎剛，是以元亨。

象曰：木上有火，鼎；君子以正位凝命。

爻辭
--

初六：鼎顛趾，利出否，得妾以其子，無咎。

九二：鼎有實，我仇有疾，不我能即，吉。

九三：鼎耳革，其行塞，雉膏不食，方雨虧悔，終吉。

九四：鼎折足，覆公餗，其形渥，凶。

六五：鼎黃耳金鉉，利貞。

上九：鼎玉鉉，大吉，無不利。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
華南理工大學北校區南門
**華南理工大學**（**South China University of Technology**）係廣東省廣州市嘅一間高等院校，分為南北兩個校區，北校區喺天河區五山，南校區喺番禺區大學城。

史
-

1952年，中山大學、嶺南大學、湖南大學、廣西大學等十幾間全國有名嘅大學嘅理工科院系合併成為**華南工學院**，即係華南理工大學嘅前身，1960年獲得「全國文教戰線先進單位」稱號，並且被評為重點大學。1981年獲得授予博士同碩士學位嘅資格，係中國第一批攞到呢啲資格嘅學校。1988年1月改成而家個名。1995年成為「211工程」學校，1999年通過教學評價成為第一批「本科教學優秀學校」，同一年成立科技園；2000年成立研究生院，2001年成為「985工程」學校。

出面網頁
----

|  |  |
| --- | --- |
|  | 維基同享有多媒體嘅嘢：**South China University of Technology** |

* 華南理工大學 （大陸簡體）

附屬學校
----

【華南理工大學附屬實驗學校】

| * 睇
* 傾
* 改
入伙過廣州大學城嘅學校 |
| --- |
| 第一批 | 華南師範大學 | 華南理工大學 | 廣東外語外貿大學 | 中山大學 | 廣東工業大學 | 星海音樂學院 | 廣州美術學院 | 廣州大學 | 廣州中醫藥大學 | 廣東藥科大學 |
| 第二批 | 南方醫科大學 | 暨南大學 |
**白雲新城**（粵拼：baak6 wan4 san1 sing4）係廣州嘅一個商務綜合體，位置喺白雲區西南偏南，東到白雲大道南；南到廣園新村、雲苑新村一帶；西到機場路；北到黃石東路。

發展史
---

睇埋：廣州白雲國際機場 (1933～2004)
2004年8月4號，由於舊嘅白雲機場唔夠位用，廣州市人民政府決定將機場搬到花都花山鎮西城村一帶嘅空地入面繼續搞航空業務。機場搬走後，留低嘅用地一度變成無人區兼雜草叢生嘅地方，後嚟政府考慮到廣州市區發展達到飽和狀態，而開始規劃將佢改造成白雲新城兼設定路網；地鐵喺2007年正式批准喺白雲新城入面搞站。到2010年亞運會前夕開始有一定規劃編制，嗰時定位係白雲山西邊嘅宜居新城、主城區北邊嘅商業文化服務中心。同年2號綫一分為二之後，原先嘅用地俾房地產商入場搞。隨住規劃喺2015年正式落定後，用地逐漸改成商業範疇。兩年後，白雲區政府將佢列入全區八大產業園區兼定位做高端總部聚集區。有一大堆總部項目亦喺白雲新城入面開枝散葉。

面積
--

呢個地區嘅面積有9.22平方公里。

地標性建築
-----

* 5號停機坪購物廣場
* 廣州白雲綠地中心
* 廣州體育館
* 廣州市城市規劃展覽中心
* 萬達廣場白雲新城分店
* 中國南方航空大廈
* 廣州白雲國際會議中心

設施
--

### 地鐵

* 2號綫：飛翔公園站、白雲公園站、白雲文化廣場站、蕭崗站

### 主要道路

* 雲城路
* 齊富路
* 齊心路、金園路

### 公園

* 廣州市兒童公園

### 學校

* 民航廣州子弟學校

攷
-

* 【壮丽70年】白云新城：从一片荒芜走向繁荣新城
**Shoplet.com**係美國一間專門賣文具同辦公室用品嘅網上商店。除咗要喺辦公室產品業界打出名堂之外，Shoplet.com嘅另一個目標係要挑戰同埋打低類似Staples，Office Max 同埋 WB Mason一樣，大型而且有實在店鋪嘅對手。

史
-

Shoplet.com喺1994年成立，一直都以喺紐約Silicon Alley嘅辦公室為總行。由初初成立嘅時候到而家，Shoplet.com都不停咁增加貨品嘅種類。今時今日，Shoplet.com有二十萬唔同種類嘅辦公室用品。

喺2004年3月，Shoplet.com拎到第一個聯邦GSA供應合約，令佢哋嘅服務範圍伸展到社會入面唔同嘅公共部門。Shoplet.com而家有5份聯邦GSA供應合約。

除咗有5份聯邦GSA供應合約，Shoplet.com亦有大約140間貨倉同埋物流設施，每一間設施都有計劃咁分佈喺美國唔同嘅州入面。Shoplet.com嘅服務地區包括全個美國同埋波多黎各，而佢哋嘅物流同埋服務網絡係由120人組成。

辦公室產品業期刊OPI分別喺2003-06年連續四年命名Shoplet.com為喺辦公室產品業入面最有潛能同發展得最快嘅超新星。

慈善公益
----

喺前Goldman Sachs 投資銀行業家，Shoplet.com嘅創辦人同現任主席Tony Ellison嘅影響下，Shoplet.com成為第一間 City of Hope Foundation 贊助商。

講環保
---

Shoplet.com喺2008年10月推出一系列嘅環保貨品，又喺Shoplet.com嘅網站入面嘅購物籃喥加咗一個叫「Office環保買」功能，畀客人多一個機會去買環保產品。另外，Shoplet.com喺交友網站Facebook喥出咗一個叫做「綠化Office」嘅軟件，令Facebook用戶可以跟進有關Shoplet.com同埋環保嘅最新消息。

出面網頁
----

* Shoplet.com網站
	+ Shoplet.com 綠化Office官方網頁
唔好同**波子**搞亂。
**星加坡元**，又叫**坡紙**（英文：Singapore Dollar，SGD）係星加坡嘅法定貨幣嘅單位，用 **S$** 嚟做標記。一星加坡元可以細分做100「分」。

舊名
--

星幣以前叫「叻幣」，因為喺馬來文入面嘅「實叻」（Selat）就解做海峽。

歷史
--

1965年8月9號星加坡獨立，12月22號成立共和國，不過佢重係用馬來亞元。法定滙率係 8.5142 馬元兌 1 英鎊，3.06122 馬元兌 1 美元。 1967年6月12號，原本嘅聯合「貨幣基金委員會」停發馬幣，星加坡政府就自己發行星加坡元嚟代替，星加坡元同馬來亞元等值。同一年嘅11月18號，英鎊貶值，19號星加坡宣布新元嘅含金量唔變。1971年12月18號美元貶值之後，新元含金量重係唔變。1972年6月23號，英鎊浮動之後，星加坡元唔再孖住英鎊，改同美元掛鉤。1973年6月20日，星加坡實施浮動嘅實際匯率制。

貨幣
--

星加坡貨幣分做紙幣同硬幣，近來亦都開始發行塑膠幣。目前喺星加坡流通嘅星加坡貨幣有： 

10000、1000、100、50、10、5、2蚊等面額嘅紙幣，另外有1蚊同50、20、10、5分鑄幣。

從「人像系列」開始之後，之後嘅系列會列喺下面： 

### 紙幣系列

* 胡姬花系列（1967-1976）
* 鳥系列（1976-1984）
* 船系列（1984-1999）
* 人像系列（1999 -），2元、5元及10元嘅面額於2006年發行塑膠製造版本

### 硬幣系列

* 魚系列（1967 - 1985）
* 花卉系列（1985 -）

紀念鈔
---

2007年六月二十七號，星加坡同汶萊一齊慶祝通貨交替協定簽定四十週年，而呢項協議就係喺1967年6月12號簽署嘅。因為咁樣星加坡同汶萊共同發行面額廿蚊嘅塑膠紀念鈔。相關嘅資料可以睇吓星加坡金融管理局嘅有關文獻，兩國政府各自發行樣式明顯唔同嘅紀念鈔，但係都係以黃色做主要色澤，同樣係（14.9 × 7.2cm）咁大嘅塑膠銀紙。除咗背脊個圖像幾乎一樣之外，佢嘅正面就有好大差異，汶萊方面用爪夷文寫佢嘅國家名號，而星加坡就係用拉丁字母拼寫佢本身嘅國號。星加坡版本似家下喺星加坡流通版「畫像版」，反而汶萊版本嘅紀念鈔就比較似佢哋2004年版嘅50蚊紙同埋100蚊紙。

呢啲鈔票都係限量版本，佢發行都係由兩邊各自檔案，並且一齊楔合版本嘅號碼，並互相對應印咗有「40th Anniversary Currency Interchangeability Agreement」嘅文字。另外，星加坡版本嘅鈔票上重印有兩國國號等等嘅紀念文字。呢啲鈔券剩係出咗一萬二千張，其中有一萬張係由星加坡金融管理局發行，另外嗰兩千張就由汶萊貨幣與金融局發行。上面嘅流通版本自2007年七月十六號起發行。

出面網頁
----

* 星加坡鈔票圖像